title: Byla F-3/11: 2011 m. sausio 11 d. pareikštas ieškinys byloje Marcuccio prieš Komisiją

text:
               9.4.2011

               LT

               Europos Sąjungos oficialusis leidinys

               C 113/22

         2011 m. sausio 11 d. pareikštas ieškinys byloje Marcuccio prieš Komisiją

   (Byla F-3/11)
   2011/C 113/45
   Proceso kalba: italų

      Šalys

      Ieškovas: Luigi Marcuccio (Trikazė, Italija), atstovaujamas advokato G. Cipressa

      Atsakovė: Europos Komisija

      Ginčo dalykas bei aprašymas

   Numanomo sprendimo atmesti ieškovo 2010 m. kovo 15 d. prašymą panaikinimas ir patirtos žalos atlyginimas.

      Ieškovo reikalavimai

               —

               panaikinti sprendimą, kokia nebūtų jo forma, kuriuo Europos Komisija atmetė 2010 m. kovo 15 d. prašymą, ieškovo išsiųstą Komisijos Paskyrimų tarnybai;

               —

                  quatenus oportet panaikinti Komisijos aktą, kuriuo atmestas 2010 m. rugpjūčio 5 d. ieškovo skundas;

               —

                  quatenus oportet panaikinti 2010 d. rugpjūčio 24 d. raštą, surašytą italų kalba, ir kurį ieškovas gavo ne anksčiau kaip 2010 m. spalio 1 d.;

               —

               nurodyti Komisijai atlyginti žalą, kurią ieškovas patyrė dėl visų sprendimų, kuriuos buvo prašoma panaikinti, ir a fortiori dėl jų neteisėtumo, priteisiant ieškovui 10 000 EUR sumą arba kitą didesnę ar mažesnę sumą, kurią teismas manys esant teisinga ir tinkama;

               —

               priteisti iš atsakovės bylinėjimosi išlaidas.


title: Byla C-490/06 2006 m. lapkričio 27 d. pareikštas ieškinys byloje Europos Bendrijų Komisija prieš Graikijos Respubliką

text:
               30.12.2006

               LT

               Europos Sąjungos oficialusis leidinys

               C 326/51

         2006 m. lapkričio 27 d. pareikštas ieškinys byloje Europos Bendrijų Komisija prieš Graikijos Respubliką

   (Byla C-490/06)
   (2006/C 326/103)
   Proceso kalba: graikų
   Šalys

      Ieškovė: Europos Bendrijų Komisija, atstovaujama M. Patakia ir D. Lawunmi

      Atsakovė: Graikijos Respublika
   Ieškovės reikalavimai

               —

               Pripažinti, kad nepriėmusi 2002 m. gruodžio 9 d. Europos Parlamento ir Tarybos direktyvą 2002/88/EB, iš dalies keičiančią Direktyvą 97/68/EB dėl valstybių narių įstatymų, susijusių su priemonėmis, mažinančiomis vidaus degimo variklių, įrengiamų ne kelių mobiliosiose mašinose, dujinių ir kietųjų dalelių teršalų kiekį, suderinimo (1), įgyvendinančių įstatymų ir kitų teisės aktų ir bet kuriuo atveju nepateikusi jų Komisijai, neįvykdė įsipareigojimų pagal šią direktyvą.

               —

               Priteisti iš Graikijos Respubliką bylinėjimosi išlaidas.

         Ieškinio pagrindai ir pagrindiniai argumentai
   Terminas perkelti Direktyvą 2002/88/EB į vidaus teisę baigėsi 2004 m. rugpjūčio 11 dieną.

      (1)  OL L 35, 2003 2 11, p. 28-81.


title: Byla T-140/05 Italijos Respublikos 2005 m. kovo 29 d. pareikštas ieškinys Europos Bendrijų Komisijai

text:
               28.5.2005

               LT

               Europos Sąjungos oficialusis leidinys

               C 132/36

         Italijos Respublikos 2005 m. kovo 29 d. pareikštas ieškinys Europos Bendrijų Komisijai
   (Byla T-140/05)
   (2005/C 132/64)
   Proceso kalba: italų
   2005 m. kovo 29 d. Europos Bendrijų Pirmosios instancijos teisme buvo pareikštas Italijos Respublikos, atstovaujamos avvocato dello Stato Antonio Cingolo, ieškinys Europos Bendrijų Komisijai.
   Ieškovė Pirmosios instancijos teismo prašo:

               1)

               panaikinti 2005 m. sausio 21 d. pranešimą Nr. 00556 dėl BPD Tikslas 2 Toskana 2000-2006 (Nr. CCI 2000.IT.16.2.DO.001) — Mokėjimo prašymo atmetimas;

               2)

               panaikinti 2005 m. sausio 24 d. pranešimą Nr. 00582 dėl BPD Lacijus Tikslas 2 CCI Nr. 2000IT162DO009 (2000-2006) — Tarpinių išlaidų sertifikatai ir ataskaitos, ir mokėjimo prašymas (2004 m. gruodis);

               3)

               panaikinti 2005 m. sausio 26 d. pranešimą Nr. 00728 dėl POR Kampanija Tikslas 1 — 2000-2006 (Nr. CCI 1999 IT 16 1 PO 007) — Tarpinių išlaidų ataskaita ir mokėjimo prašymas;

               4)

               panaikinti 2005 m. sausio 31 d. Nr. 00860 dėl POR Kampanijos Tikslas 1 — 2000-2006 (Nr. CCI 1999 IT 16 1 PO 007) — Tarpinių išlaidų ataskaita ir mokėjimo prašymas;

               5)

               panaikinti 2005 m. kovo 21 d. pranešimą Nr. 02787 dėl BPD Ligūrija Nr. CCI 2000 IT 162 DO 006 — Tarpinių išlaidų sertifikatai ir ataskaitos, ir mokėjimo prašymas (2004 m. gruodis);

               6)

               panaikinti 2005 m. kovo 16 d. pranešimą Nr. 02590 dėl Komisijos kitų nei prašomų sumų mokėjimo pagal BPD Tikslas 2 Lacijus 2000-2006;

               7)

               panaikinti 2005 m. kovo 16 d. pranešimą Nr. 02594 dėl Komisijos kitų nei prašomų sumų mokėjimo pagal BPD Toskana Tikslas 2 (Nr. CCI 2000.IT.16.2.DO.001);

               8)

               panaikinti 2005 m. kovo 22 d. pranešimą Nr. 02855 dėl Komisijos kitų nei prašomų sumų mokėjimo pagal Programą POR Kampanija (Nr. CCI 1999IT161PO007);

               9)

               panaikinti visus susijusius ir ankstesnius aktus;

               10)

               priteisti iš Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra identiški nurodytiems byloje T-345/04 Italijos Respublika prieš Komisiją
       (1).

      (1)  OL C 262, 2004 10 23, p. 55.


title: Byla T-225/15: 2017 m. sausio 17 d. Bendrojo Teismo sprendimas byloje QuaMa Quality Management/EUIPO – Microchip Technology (medialbo) (Europos Sąjungos prekių ženklas — Protesto procedūra — Žodinio Europos Sąjungos prekių ženklo „medialbo“ paraiška — Ankstesnis žodinis Europos Sąjungos prekių ženklas „MediaLB“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas — Reglamento Nr. 207/2009 41 straipsnio 1 dalis — Prekių ženklo perleidimo registravimas — Reglamento Nr. 207/2009 17 straipsnio 7 dalis)

text:
               27.2.2017

               LT

               Europos Sąjungos oficialusis leidinys

               C 63/24

         2017 m. sausio 17 d. Bendrojo Teismo sprendimas byloje QuaMa Quality Management/EUIPO – Microchip Technology (medialbo)

   (Byla T-225/15) (1)

   ((Europos Sąjungos prekių ženklas - Protesto procedūra - Žodinio Europos Sąjungos prekių ženklo „medialbo“ paraiška - Ankstesnis žodinis Europos Sąjungos prekių ženklas „MediaLB“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas - Reglamento Nr. 207/2009 41 straipsnio 1 dalis - Prekių ženklo perleidimo registravimas - Reglamento Nr. 207/2009 17 straipsnio 7 dalis))
   (2017/C 063/32)
   Proceso kalba: vokiečių

      Šalys

      Ieškovė: QuaMa Quality Management GmbH (Glashütten, Vokietija), atstovaujama advokato C. Russ

      Atsakovė: Europos Sąjungos intelektinės nuosavybės tarnyba (EUIPO), atstovaujama M. Fischer

      Kita procedūros EUIPO apeliacinėje taryboje šalis, įstojusi į bylą Bendrajame Teisme: Microchip Technology, Inc. (Čandleris, Arizona, Jungtinės Valstijos), atstovaujama advokato C. Bergmann

      Dalykas

   Ieškinys dėl 2015 m. vasario 19 d. VRDT ketvirtosios apeliacinės tarybos sprendimo (sujungtos bylos R 1809/2014-4 ir R 1680/2014-4), susijusio su protesto procedūra tarp Microchip Technology ir Alexander Bopp.

      Rezoliucinė dalis

               1.

               Atmesti ieškinį.

               2.

               Priteisti iš QuaMa Quality Management GmbH bylinėjimosi išlaidas.

      (1)  OL C 228, 2015 7 13.


title: Sujungtos bylos T-546/13, T-108/14 ir T-109/14: 2016 m. vasario 26 d. Bendrojo Teismo sprendimas byloje Šumelj ir kt./Komisija (Deliktinė atsakomybė — Kroatijos įstojimas į Sąjungą — Nacionalinės teisės akto, kuriame numatyta įtvirtinti teismo antstolio profesiją, panaikinimas iki įstojimo — Anksčiau paskirtų eiti teismo antstolio pareigas asmenų patirta žala — Komisijos nesiimtos priemonės dėl stojimo įsipareigojimų vykdymo — Pakankamai aiškus teisės normos, suteikiančios teisių asmenims, pažeidimas — Stojimo akto 36 straipsnis)

text:
               4.4.2016

               LT

               Europos Sąjungos oficialusis leidinys

               C 118/23

         2016 m. vasario 26 d. Bendrojo Teismo sprendimas byloje Šumelj ir kt./Komisija

   (Sujungtos bylos T-546/13, T-108/14 ir T-109/14) (1)

   ((Deliktinė atsakomybė - Kroatijos įstojimas į Sąjungą - Nacionalinės teisės akto, kuriame numatyta įtvirtinti teismo antstolio profesiją, panaikinimas iki įstojimo - Anksčiau paskirtų eiti teismo antstolio pareigas asmenų patirta žala - Komisijos nesiimtos priemonės dėl stojimo įsipareigojimų vykdymo - Pakankamai aiškus teisės normos, suteikiančios teisių asmenims, pažeidimas - Stojimo akto 36 straipsnis))
   (2016/C 118/23)
   Proceso kalba: kroatų

      Šalys

      Ieškovai: Ante Šumelj (Zagrebas, Kroatija), Dubravka Bašljan (Zagrebas), Đurđica Crnčević (Sv. Ivan Zeline, Kroatija), Miroslav Lovreković (Križevaci, Kroatija) (byla T-546/13); Drago Burazer (Zagrebas), Nikolina Nežić (Zagrebas), Blaženka Bošnjak (Sv. Ivan Zeline), Bosiljka Grbašić (Križevaci), Tea Tončić (Pula, Kroatija), Milica Bjelić (Dubrovnikas, Kroatija), Marijana Kruhoberec (Varaždinas, Kroatija) (byla T-108/14); Davor Škugor (Sisakas, Kroatija), Ivan Gerometa (Vrsar, Kroatija), Kristina Samardžić (Splitas, Kroatija), Sandra Cindrić (Karlovacas, Kroatija), Sunčica Gložinić (Varaždinas), Tomislav Polić (Kaštel Novis, Kroatija), Vlatka Pižeta (Varaždinas) (byla T-109/14), atstovaujami advokato M. Krmek

      Atsakovė: Europos Komisija, atstovaujama K. Ćutuk ir G. Wils, o bylose T-546/13 ir T-108/14 S. Ječmenica

      Dalykas

   Ieškinys dėl žalos atlyginimo, kuriuo siekiama gauti žalos, ieškovų tariamai patirtos dėl Komisijos padaryto pažeidimo stebint, kaip Kroatijos Respublika vykdo stojimo įsipareigojimus, atlyginimą.

      Rezoliucinė dalis

               1.

               Atmesti ieškinius.

               2.

               Priteisti iš Ante Šumelj ir kitų priede nurodytų ieškovų bylinėjimosi išlaidas.

      (1)  OL C 367, 2013 12 14.


title: Byla C-45/16 P: 2016 m. sausio 26 d. d.d. Synergy Hellas ANONIMI EMPORIKI ETAIREIA PAROCHIS YPIRESION PLIROFORIKIS pateiktas apeliacinis skundas dėl 2015 m. lapkričio 18 d. Bendrojo Teismo (ketvirtoji kolegija) priimto sprendimo byloje T-106/13 d.d. Synergy Hellas ANONIMI EMPORIKI ETAIREIA PAROCHIS YPIRESION PLIROFORIKIS/Europos Komisija

text:
               14.3.2016

               LT

               Europos Sąjungos oficialusis leidinys

               C 98/26

         2016 m. sausio 26 d.d.d. Synergy Hellas ANONIMI EMPORIKI ETAIREIA PAROCHIS YPIRESION PLIROFORIKIS pateiktas apeliacinis skundas dėl 2015 m. lapkričio 18 d. Bendrojo Teismo (ketvirtoji kolegija) priimto sprendimo byloje T-106/13 d.d. Synergy Hellas ANONIMI EMPORIKI ETAIREIA PAROCHIS YPIRESION PLIROFORIKIS/Europos Komisija

   (Byla C-45/16 P)
   (2016/C 098/33)
   Proceso kalba: graikų

      Šalys

      Apeliantė: d.d. Synergy Hellas ANONIMI EMPORIKI ETAIREIA PAROCHIS YPIRESION PLIROFORIKIS, atstovaujama advokato Konstantinos Damis

      Kita proceso šalis: Europos Komisija

      Apeliantės reikalavimai

               —

               panaikinti visą 2015 m. lapkričio 18 d. Europos Sąjungos Bendrojo Teismo sprendimą byloje T-106/13, d.d. Synergy HELLAS ANONIMI EMPORIKI ETAIREIA PAROCHIS YPIRESION PLIROFORIKIS/Europos Komisija.

               —

               patenkinti visą 2013 m. vasario 20 d. ieškovės ieškinį.

               —

               priteisti iš Komisijos visas bylinėjimosi išlaidas.

      Apeliacinio skundo pagrindai ir pagrindiniai argumentai

               1.

               Klaidingas sąžiningumo principo taikymas vykdant ginčijamą sutartį.
               Pirmosios instancijos teismas klaidingai aiškino Belgijos civilinio kodekso 1134 straipsnį kiek tai susiję su sąžiningumo principo taikymu vykdant ginčijamą sutartį.

               2.

               Klaidingas sutarties sąlygos aiškinimas ir taikymas ir akivaizdžiai klaidingas įrodymų vertinimas.
               Pirmosios instancijos teismas klaidingai vertino pasirašytos ginčijamos sutarties AR Treat – 224297 II priedo „Finansinio ir kitokio audito“ II.2 išlygą.

               3.

               Akivaizdžiai klaidingas įrodymų vertinimas ir motyvavimo trūkumas.
               Sprendimo skyrių nepakankamas ir prieštaringas motyvavimas.
               Pirmosios instancijos teismas klaidingai ir akivaizdžiai iškreipė pateiktas įrodinėjimo priemones.


title: Byla C-243/10: 2012 m. kovo 29 d. Teisingumo Teismo (penktoji kolegija) sprendimas byloje Europos Komisija prieš Italijos Respubliką (Valstybės įsipareigojimų neįvykdymas — Valstybės pagalba — Sardinijos viešbučių pramonei skirta pagalba — Susigrąžinimas)

text:
               26.5.2012

               LT

               Europos Sąjungos oficialusis leidinys

               C 151/4

         2012 m. kovo 29 d. Teisingumo Teismo (penktoji kolegija) sprendimas byloje Europos Komisija prieš Italijos Respubliką

   (Byla C-243/10) (1)

   (Valstybės įsipareigojimų neįvykdymas - Valstybės pagalba - Sardinijos viešbučių pramonei skirta pagalba - Susigrąžinimas)
   2012/C 151/07
   Proceso kalba: italų

      Šalys

      Ieškovė: Europos Komisija, atstovaujama D. Grespan ir B. Stromsky

      Atsakovė: Italijos Respublika, atstovaujama G. Palmieri ir avvocato dello Stato P. Gentili

      Dalykas

   Valstybės įsipareigojimų neįvykdymas — Priemonių, būtinų 2008 m. liepos 2 d. Komisijos sprendimo 2008/854/EB dėl pagalbos schemos 1998 m. regionų įstatymas Nr. 9 — neteisėtas pagalbos N 272/98 taikymas (C 1/04 (ex NN 158/03 ir CP 15/2003)) (pranešta dokumentu Nr. C(2008) 2997) (OL L 302, p. 9) 2, 3 ir 4 straipsniams įgyvendinti, nepriėmimas per nustatytą terminą.

      Rezoliucinė dalis

               1.

               Per nustatytą terminą nesiimdama visų priemonių, būtinų pagalbai, suteiktai pagal pagalbos schemą, kuri 2008 m. liepos 2 d. Komisijos sprendimu 2008/854/EB dėl pagalbos schemos 1998 m. regionų įstatymas Nr. 9 — neteisėtas pagalbos N 272/98 taikymas (C 1/04 (ex NN 158/03 ir CP 15/2003)) pripažinta neteisėta ir nesuderinama su bendrąja rinka, susigrąžinti iš jos gavėjų, Italijos Respublika neįvykdė įsipareigojimų pagal šio sprendimo 2 ir 3 straipsnius.

               2.

               Italijos Respublika padengia bylinėjimosi išlaidas.

      (1)  OL C 209, 2010 7 31.


title: Byla T-163/14: 2014 m. vasario 28 d. pareikštas ieškinys byloje Canadian Solar Emea ir kt./Taryba

text:
               5.5.2014

               LT

               Europos Sąjungos oficialusis leidinys

               C 135/59

         2014 m. vasario 28 d. pareikštas ieškinys byloje Canadian Solar Emea ir kt./Taryba

   (Byla T-163/14)
   2014/C 135/78
   Proceso kalba: anglų

      Šalys

      Ieškovės: Canadian Solar Emea GmbH (Miunchenas, Vokietija); Canadian Solar Manufacturing (Changshu), Inc. (Changshu, Kinija); Canadian Solar Manufacturing (Luoyang), Inc. (Luoyang, Kinija); Csi Cells Co. Ltd (Suzhou, Kinija) ir Csi Solar Power (China), Inc. (Suzhou), atstovaujamos advokatų A. Willems, S. De Knop ir J. Charles

      Atsakovė: Europos Sąjungos Taryba

      Reikalavimai

   Ieškovės Bendrojo Teismo prašo:

               —

               pripažinti ieškinį priimtinu,

               —

               panaikinti 2013 m. gruodžio 2 d. Tarybos įgyvendinimo reglamentą (ES) Nr. 1239/2013, kuriuo importuojamiems Kinijos Liaudies Respublikos kilmės arba iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims (t. y. elementams) nustatomas galutinis kompensacinis muitas (OL L 325, 2013, p. 66), kiek jis susijęs su ieškovėmis,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdamos ieškinį ieškovės remiasi trimis pagrindais.

               1.

               Pirmajame ieškinio pagrinde tvirtinama, kad nustačiusios kompensacines priemones iš Kinijos Liaudies Respublikos siunčiamiems fotovoltiniams moduliams iš kristalinio silicio ir jų pagrindinėms sudėtinėms dalims, nors pranešime apie tyrimo inicijavimą minimi tik importuojami Kinijos Liaudies Respublikos kilmės fotovoltiniai moduliai iš kristalinio silicio ir jų pagrindinės sudėtinės dalys, institucijos pažeidė Tarybos reglamento (EB) Nr. 597/2009 (1) 10 straipsnio 12 ir 13 dalis.

               2.

               Antrajame ieškinio pagrinde teigiama, kad nustačiusios kompensacines priemones fotovoltiniams moduliams iš kristalinio silicio ir jų pagrindinėms sudėtinėms dalims, kurie nebuvo antisubsidijų tyrimo objektas, institucijos pažeidė Tarybos reglamento (EB) Nr. 597/2009 1 ir 27 straipsnius.

               3.

               Trečiajame ieškinio pagrinde teigiama, kad atlikusios vieną tyrimą dėl dviejų skirtingų produktų (t. y. fotovoltinių modulių iš kristalinio silicio ir elementų) institucijos pažeidė Tarybos reglamento (EB) Nr. 597/2009 2 straipsnio c punktą.

      (1)  2009 m. birželio 11 d. Tarybos reglamentas (EB) Nr. 597/2009 dėl apsaugos nuo subsidijuoto importo iš Europos bendrijos narėmis nesančių valstybių (OL L 188, 2009, p. 93).


title: Byla T-384/04  2005 m. gruodžio 15 d.  Pirmosios instancijos teismo sprendimas  RB Square Holdings Spain prieš VRDT  (Bendrijos prekių ženklas — Vaizdinis prekių ženklas, sudarytas iš žodinio elemento  clean x  — Ankstesnių nacionalinių žodinių ir vaizdinių prekių ženklų  CLEN  savininko protestas — Protesto atmetimas — Reglamento (EB) Nr. 40/94 8 straipsnio 1 dalies b punktas)

text:
               25.2.2006

               LT

               Europos Sąjungos oficialusis leidinys

               C 48/31

         2005 m. gruodžio 15 d. Pirmosios instancijos teismo sprendimas RB Square Holdings Spain prieš VRDT

   (Byla T-384/04) (1)

   (Bendrijos prekių ženklas - Vaizdinis prekių ženklas, sudarytas iš žodinio elemento „clean x“ - Ankstesnių nacionalinių žodinių ir vaizdinių prekių ženklų „CLEN“ savininko protestas - Protesto atmetimas - Reglamento (EB) Nr. 40/94 8 straipsnio 1 dalies b punktas)
   (2006/C 48/59)
   Proceso kalba: prancūzų
   Šalys

      Ieškovė: RB Square Holdings Spain, SL (Granollers, Ispanija), atstovaujama advokato K. Manhaeve

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama S. Pétrequin ir A. Rassat

      Kita proceso VRDT apeliacinėje taryboje šalis: Unelko NV (Zingem, Belgija)
   Bylos dalykas
   Ieškinys dėl 2004 m. birželio 15 d. VRDT ketvirtosios apeliacinės tarybos sprendimo (byla R 652/2002-4), susijusio su protesto procedūra tarp RB Square Holdings Spain, SL ir Unelko NV.

   Rezoliucinė sprendimo dalis

               1)

               Atmesti ieškinį.

               2)

               Priteisti iš ieškovės bylinėjimosi išlaidas.

      (1)  OL C 300, 2004 12 4.


title: Byla T-601/13: 2014 m. gruodžio 12 d. Bendrojo Teismo sprendimas byloje Wilo/VRDT (Pioneering for You) (Bendrijos prekių ženklas — Žodinio Bendrijos prekių ženklo „Pioneering for You“ paraiška — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas)

text:
               9.2.2015

               LT

               Europos Sąjungos oficialusis leidinys

               C 46/51

         2014 m. gruodžio 12 d. Bendrojo Teismo sprendimas byloje Wilo/VRDT (Pioneering for You)

   (Byla T-601/13) (1)

   ((Bendrijos prekių ženklas - Žodinio Bendrijos prekių ženklo „Pioneering for You“ paraiška - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas))
   (2015/C 046/64)
   Proceso kalba: vokiečių

      Šalys

      Ieškovė: Wilo SE (Dortmundas, Vokietija), atstovaujama advokato B. Schneiders

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama A. Schifko

      Dalykas

   Ieškinys dėl 2013 m. rugsėjo 11 d. VRDT ketvirtosios apeliacinės tarybos sprendimo (byla R 555/2013-4) dėl prašymo įregistruoti žodinį žymenį „Pioneering for You“ kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Priteisti iš Wilo SE bylinėjimosi išlaidas.

      (1)  OL C 24, 2014 1 25.


title: Byla T-321/11: 2011 m. birželio 21 d. pareikštas ieškinys byloje Morelli prieš VRDT — Associazione Nazionale Circolo del Popolo della Libertà (PARTITO DELLA LIBERTA')

text:
               13.8.2011

               LT

               Europos Sąjungos oficialusis leidinys

               C 238/33

         2011 m. birželio 21 d. pareikštas ieškinys byloje Morelli prieš VRDT — Associazione Nazionale Circolo del Popolo della Libertà (PARTITO DELLA LIBERTA')

   (Byla T-321/11)
   2011/C 238/57
   Kalba, kuria surašytas ieškinys: italų

      Šalys

      Ieškovas: Raffaello Morelli (Livornas, Italija), atstovaujamas advokato G. Frenelli

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Associazione Nazionale Circolo del Popolo della Libertà (Milanas, Italija)

      Reikalavimai

   Ieškovas Bendrojo Teismo prašo:

               —

               Panaikinti 2011 m. kovo 17 d. Pirmosios apeliacinės tarybos sprendimą ir 2010 m. gegužės 14 d. Protestų skyriaus sprendimą.

               —

               Pripažinti, kad tenkinamas ieškovo protestas dėl paraiškos įregistruoti prekių ženklą Nr. 5.890.009, ir atmesti šio prekių ženklo paraišką.

               —

               Priteisti iš Associazione Nazionale del Popolo della Libertà bylinėjimosi išlaidas.

      Ieškinio pagrindai ir pagrindiniai argumentai

   Bendrijos prekių ženklo pareiškėja: Associazione Nazionale Circolo della Libertà

      Prašomas įregistruoti Bendrijos prekių ženklas: Žodinis prekių ženklas PARTITO DELLA LIBERTA’ (Bendrijos prekių ženklo paraiška Nr. 5.890.009) 9, 14, 16, 24, 25, 35, 36, 48, 41, 42 ir 45 klasių prekėms ir paslaugoms

      Prekių ženklo ar žymens, kuriuo remtasi per protesto procedūrą, savininkas: Raffaello Morelli

      Prekių ženklas ar žymuo, kuriuo remiamasi: domeno „partitodellaliberta.it“ pavadinimas, kurį 2004 m. rugpjūčio 9 d. už domenų „it“ paskyrimą atsakinga institucija suteikė Raffaello Morelli, kuris oponentų teigimu buvo naudojamas prekyboje 16, 35, 38, 41 ir 45 klasių prekėms ir paslaugoms

      Protestų skyriaus sprendimas: atmesti protestą

      Apeliacinės tarybos sprendimas: atmesti apeliacinį skundą

      Ieškinio pagrindai: Reglamento (EB) Nr. 207/2009 dėl Bendrijos prekių ženklo 8 straipsnio 4 dalies neteisingas taikymas, klaidingas „naudojimo prekyboje“ sąvokos vertinimas, kiek tai susiję su pavadinimo vartojimu politikos srityje, ir klaidingas dokumentų, įrodančių ankstesnio žymens komercinį panaudojimą, vertinimas.


title: Byla F-136/06 2008 m. gruodžio 11 d. Tarnautojų teismo (antroji kolegija) sprendimas byloje Enzo Reali prieš Komisiją (Viešoji tarnyba — Sutartininkai — Priėmimas į darbą — Priskyrimas lygiui — Profesinė patirtis — Diplomas — Lygiavertiškumas)

text:
               7.2.2009

               LT

               Europos Sąjungos oficialusis leidinys

               C 32/50

         2008 m. gruodžio 11 d. Tarnautojų teismo (antroji kolegija) sprendimas byloje Enzo Reali prieš Komisiją

   (Byla F-136/06) (1)

   (Viešoji tarnyba - Sutartininkai - Priėmimas į darbą - Priskyrimas lygiui - Profesinė patirtis - Diplomas - Lygiavertiškumas)
   (2009/C 32/98)
   Proceso kalba: anglų
   Šalys

      Ieškovas: Enzo Reali (Florencija, Italija), atstovaujamas advokato S. A. Pappas

      Atsakovė: Europos Bendrijų Komisija, atstovaujama J. Currall ir M. Velardo
   Dalykas
   Viešoji tarnyba — 2006 m. rugpjūčio 30 d. Paskyrimų tarnybos sprendimo, atmetančio ieškovo, sutartininko, pateiktą skundą, kuriuo prašoma iš IV pareigų grupės 14 lygio jį priskirti 16 lygiui atsižvelgiant į tai, kad apskaičiuojant profesinę patirtį jo „Laurea in Scienze Agrarie“ diplomas turi lemiamą reikšmę, panaikinimas.
   Sprendimo rezoliucinė dalis

               1.

               Atmesti ieškinį.

               2.

               Kiekviena šalis padengia savo bylinėjimosi išlaidas.

      (1)  OL C 20, 2007 1 27, p. 38.


title: Byla T-699/16 P: 2016 m. rugsėjo 29 d. Europos Parlamento pateiktas apeliacinis skundas dėl 2016 m. liepos 19 d. Tarnautojų teismo sprendimo byloje F-147/15 Meyrl/Parlamentas

text:
               5.12.2016

               LT

               Europos Sąjungos oficialusis leidinys

               C 454/28

      2016 m. rugsėjo 29 d. Europos Parlamento pateiktas apeliacinis skundas dėl 2016 m. liepos 19 d. Tarnautojų teismo sprendimo byloje F-147/15 Meyrl/Parlamentas

      (Byla T-699/16 P)
      (2016/C 454/49)
      Proceso kalba: prancūzų

         Šalys

         Apeliantas: Europos Parlamentas, atstovaujamas V. Montebello-Demogeot ir M. Dean

         Kita proceso šalis: Sonja Meyrl (Briuselis, Belgija)

         Reikalavimai

      Apeliantas Bendrojo Teismo prašo:

                  —

                  panaikinti skundžiamą sprendimą,

                  —

                  todėl atmesti pirmojoje instancijoje pareikštą ieškinį,

                  —

                  nuspręsti, kad kiekviena šalis padengia savo šioje instancijoje patirtas bylinėjimosi išlaidas,

                  —

                  priteisti iš S. Meyrl pirmojoje instancijoje patirtas bylinėjimosi išlaidas.

         Apeliacinio skundo pagrindai ir pagrindiniai argumentai

      Grįsdamas apeliacinį skundą apeliantas remiasi trimis pagrindais.

                  1.

                  Pirmasis apeliacinio skundo pagrindas grindžiamas teisės klaida, faktinių aplinkybių iškraipymu ir motyvavimo stoka, kiek Tarnautojų teismas skundžiamo sprendimo 25 punkte nusprendė, kad galimybė kitai proceso šaliai užimti kitas pareigas leido jai nebūti atleistai.

                  2.

                  Antrasis apeliacinio skundo pagrindas grindžiamas teisės klaida, faktinių aplinkybių iškraipymu ir motyvavimo stoka Tarnautojų teismui skundžiamo sprendimo 23 ir 30 punktuose darius išvadą, kad santykių problemos buvo papildoma priežastis atleisti kitą proceso šalį.

                  3.

                  Trečiasis apeliacinio skundo pagrindas grindžiamas akivaizdžia teisės klaida, padaryta Tarnautojų teismo išvadoje, kad jei kita proceso šalis taip pat būtų išklausyta dėl santykių problemų, tai būtų galėję pakeisti procedūros, kuriai pasibaigus buvo priimtas ginčijamas sprendimas, rezultatą, t. y. sprendimą ją atleisti.


title: Byla T-366/08 2008 m. rugsėjo 2 d. pareikštas ieškinys byloje Federcoopesca ir kt. prieš Komisiją

text:
               22.11.2008

               LT

               Europos Sąjungos oficialusis leidinys

               C 301/43

         2008 m. rugsėjo 2 d. pareikštas ieškinys byloje Federcoopesca ir kt. prieš Komisiją

   (Byla T-366/08)
   (2008/C 301/73)
   Proceso kalba: italų
   Šalys

      Ieškovai: Federazione Nazionale delle Cooperative della Pesca (Federcoopesca) (Roma, Italija); Pappalardo (Cetara, Italija); Pescatori La Tonnara (Cetara, Italija); Fedemar (Cetara, Italia); I Ciclopi di Tudisco Matteo (Katanija, Italija); Testa (Katanija, Italija); Pescatori San Pietro Apostolo, Camplone (Peskara, Italija); ir Pesca (Peskara, Italija), atstovaujami advokatų P. Cavatola, V. Cannizzaro, G. Micucci

      Atsakovė: Europos Bendrijų Komisija
   Ieškovės reikalavimai

               —

               Panaikinti 2008 m. birželio 12 d. Komisijos reglamentą (EB) Nr. 530/2008, kuriuo nustatomos nepaprastosios priemonės Atlanto vandenyne ryčiau 45° vakarų ilgumos ir Viduržemio jūroje paprastuosius tunus gaubiamaisiais tinklais žvejojantiems laivams (OL L 155, p. 9).

               —

               Priteisti iš Europos Bendrijų Komisijos bylinėjimosi išlaidas.

         Ieškinio pagrindai ir pagrindiniai argumentai
   Ieškinio pagrindai ir pagrindiniai argumentai yra panašūs į nurodytus bylose T-305/08, Italijos Respublika prieš Komisiją ir T-313/08, Veromar di Tudisco Alfio & Salvatore S.n.c. prieš Komisiją.


title: Byla C-38/16: 2017 m. birželio 14 d. Teisingumo Teismo (ketvirtoji kolegija) sprendimas byloje (First-tier Tribunal (Tax Chamber) (Jungtinė Karalystė) prašymas priimti prejudicinį sprendimą) Compass Contract Services Limited/Commissioners for Her Majesty's Revenue & Customs (Prašymas priimti prejudicinį sprendimą — Pridėtinės vertės mokestis (PVM) — Nepagrįstai sumokėto PVM grąžinimas — Teisė į PVM atskaitą — Tvarka — Vienodo požiūrio ir mokesčių neutralumo principai — Veiksmingumo principas — Nacionalinės teisės aktai, kuriuose nustatytas senaties terminas)

text:
               21.8.2017

               LT

               Europos Sąjungos oficialusis leidinys

               C 277/13

         2017 m. birželio 14 d. Teisingumo Teismo (ketvirtoji kolegija) sprendimas byloje (First-tier Tribunal (Tax Chamber) (Jungtinė Karalystė) prašymas priimti prejudicinį sprendimą) Compass Contract Services Limited/Commissioners for Her Majesty's Revenue & Customs

   (Byla C-38/16) (1)

   ((Prašymas priimti prejudicinį sprendimą - Pridėtinės vertės mokestis (PVM) - Nepagrįstai sumokėto PVM grąžinimas - Teisė į PVM atskaitą - Tvarka - Vienodo požiūrio ir mokesčių neutralumo principai - Veiksmingumo principas - Nacionalinės teisės aktai, kuriuose nustatytas senaties terminas))
   (2017/C 277/17)
   Proceso kalba: anglų

      Prašymą priimti prejudicinį sprendimą pateikęs teismas

      First-tier Tribunal (Tax Chamber)

      Šalys pagrindinėje byloje

      Ieškovė: Compass Contract Services Limited

      Atsakovė: Commissioners for Her Majesty's Revenue & Customs

      Rezoliucinė dalis

   Mokesčių neutralumo, vienodo požiūrio ir veiksmingumo principai nedraudžia tokių nacionalinės teisės aktų, kaip nagrinėjamieji pagrindinėje byloje, pagal kuriuos, sutrumpinant senaties terminus, pirma, prašymams grąžinti nepagrįstai sumokėtą pridėtinės vertės mokestį ir, antra, prašymams atskaityti pirkimo pridėtinės vertės mokestį pateikti numatyti skirtingi pereinamieji laikotarpiai, ir taip prašymams, susijusiems su dviem atskaitiniais trijų mėnesių laikotarpiais, taikomi skirtingi senaties terminai pagal tai, ar prašymas pateikiamas grąžinti nepagrįstai sumokėtą pridėtinės vertės mokestį, ar atskaityti pirkimo pridėtinės vertės mokestį.

      (1)  OL C 106, 2016 3 21.


title: Sujungtos bylos T-50/06 T-56/06 T-60/06 T-62/06 ir T-69/06 2007 m. gruodžio 12 d. Pirmosios instancijos teismo sprendimas Airija ir kt. prieš Komisiją (Valstybės pagalba — Direktyva 92/81/EEB — Akcizo mokestis, taikomas mineralinėms alyvoms — Mineralinės alyvos, naudojamos kaip kuras aliuminio oksido gamyboje — Prancūzijos, Airijos ir Italijos valdžios institucijų taikomas atleidimas nuo mokesčio — Nauja pagalba — Esama pagalba — Pareiga motyvuoti — Pagrindas, kuriuo galima remtis ex officio)

text:
               26.1.2008

               LT

               Europos Sąjungos oficialusis leidinys

               C 22/43

         2007 m. gruodžio 12 d. Pirmosios instancijos teismo sprendimas Airija ir kt. prieš Komisiją

   (Sujungtos bylos T-50/06, T-56/06, T-60/06, T-62/06 ir T-69/06) (1)

   (Valstybės pagalba - Direktyva 92/81/EEB - Akcizo mokestis, taikomas mineralinėms alyvoms - Mineralinės alyvos, naudojamos kaip kuras aliuminio oksido gamyboje - Prancūzijos, Airijos ir Italijos valdžios institucijų taikomas atleidimas nuo mokesčio - Nauja pagalba - Esama pagalba - Pareiga motyvuoti - Pagrindas, kuriuo galima remtis ex officio)
   (2008/C 22/80)
   Proceso kalbos: anglų, prancūzų ir italų
   Šalys

      Ieškovė byloje T-50/06: Airija, atstovaujama D. O'Hagan, padedamo barrister P. McGarry

      Ieškovė byloje T-56/06: Prancūzijos Respublika, atstovaujama G. de Bergues ir S. Ramet

      Ieškovė byloje T-60/06: Italijos Respublika, atstovaujama avvocato dello Stato G. Aiello

      Ieškovė byloje T-62/06: Eurallumina SpA (Portoskūzas, Italija), atstovaujama solicitors L. Martin Alegi, R. Denton ir M. Garcia

      Ieškovė byloje T-69/06: Aughinish Alumina Ltd (Askeaton, Airija), atstovaujama solicitors J. Handoll ir C. Waterson

      Atsakovė: Europos Bendrijų Komisija, atstovaujama V. Di Bucci, N. Khan, P. Stancanelli ir K. Walkerová
   Dalykas
   Prašymas panaikinti 2005 m. gruodžio 7 d. Komisijos sprendimą 2006/323/EB dėl mineralinės alyvos, naudojamos kaip kuras aliuminio oksido gamyboje Gardanne, Shannon regione ir Sardinijoje, neapmokestinimo akcizo mokesčiu Prancūzijoje, Airijoje ir Italijoje (OL 2006, L 119, p. 12).
   Rezoliucinė dalis

               1.

               Šio sprendimo tikslais sujungti bylas T-50/06, T-56/06, T-60/06, T-62/06 ir T-69/06.

               2.

               Panaikinti 2005 m. gruodžio 7 d. Komisijos sprendimą 2006/323/EB dėl mineralinės alyvos, naudojamos kaip kuras aliuminio oksido gamyboje Gardanne, Shannon regione ir Sardinijoje, neapmokestinimo akcizo mokesčiu Prancūzijoje, Airijoje ir Italijoje.

               3.

               Atmesti likusią ieškinio byloje T-62/06 dalį.

               4.

               Komisija padengia savo ir ieškovių bylinėjimosi išlaidas, įskaitant tas, kurios buvo patirtos procedūroje dėl laikinųjų apsaugos priemonių byloje T-69/06 R.

      (1)  OL C 86, 2006 4 8.


title: Byla C-293/16: 2017 m. birželio 8 d. Teisingumo Teismo (devintoji kolegija) sprendimas byloje (Tribunal Supremo (Ispanija) prašymas priimti prejudicinį sprendimą) Sharda Europe B.V.B.A./Administración del Estado, Syngenta Agro, SA (Prašymas priimti prejudicinį sprendimą — Žemės ūkis — Augalų apsaugos produktų pateikimas į rinką — Direktyva 2008/69/EB — 3 straipsnio 2 dalis — Valstybių narių atliekamo registruotų augalų apsaugos produktų įvertinimo iš naujo procedūra — Terminas — Kalbinių versijų skirtumai)

text:
               31.7.2017

               LT

               Europos Sąjungos oficialusis leidinys

               C 249/10

         2017 m. birželio 8 d. Teisingumo Teismo (devintoji kolegija) sprendimas byloje (Tribunal Supremo (Ispanija) prašymas priimti prejudicinį sprendimą) Sharda Europe B.V.B.A./Administración del Estado, Syngenta Agro, SA

   (Byla C-293/16) (1)

   ((Prašymas priimti prejudicinį sprendimą - Žemės ūkis - Augalų apsaugos produktų pateikimas į rinką - Direktyva 2008/69/EB - 3 straipsnio 2 dalis - Valstybių narių atliekamo registruotų augalų apsaugos produktų įvertinimo iš naujo procedūra - Terminas - Kalbinių versijų skirtumai))
   (2017/C 249/13)
   Proceso kalba: ispanų

      Prašymą priimti prejudicinį sprendimą pateikęs teismas

      Tribunal Supremo

      Šalys pagrindinėje byloje

      Kasatorė: Sharda Europe B.V.B.A.

      Atsakovės: Administración del Estado, Syngenta Agro, SA

      Rezoliucinė dalis

   2008 m. liepos 1 d. Komisijos direktyvos 2008/69/EB, kuria iš dalies keičiama Tarybos direktyva 91/414/EEB, įtraukiant veikliąsias medžiagas klofenteziną, dikambą, difenokonazolą, diflubenzuroną, imazakviną, lenacilą, oksadiazoną, pikloramą ir piriproksifeną, 3 straipsnio 2 dalies pirma pastraipa turi būti aiškinama taip, kad joje numatyta data (2008 m. gruodžio 31 d.) jau įregistruoto augalų apsaugos produkto, kurio sudėtyje yra viena iš šios direktyvos priede minėtų veikliųjų medžiagų, atveju yra galutinė data, iki kurios į 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką I priede pateiktą sąrašą turi būti įtrauktos visos šio augalų apsaugos produkto sudėtyje esančios veikliosios medžiagos, išskyrus tas, kurios išvardytos Direktyvos 2008/69 priede, kad atsirastų pareiga iš naujo atlikti to produkto įvertinimą, numatytą minėto 3 straipsnio 2 dalies pirmoje pastraipoje.

      (1)  – OL C 305, 2016 8 22.


title: Byla C-495/04 Hoge Raad der Nederlanden 2004 m. lapkričio 26 d. sprendimu pateiktas prašymas priimti prejudicinį sprendimą byloje A. C. Smits-Koolhoven prieš Staatssecretaris van Financieën

text:
               5.2.2005

               LT

               Europos Sąjungos oficialusis leidinys

               C 31/12

         Hoge Raad der Nederlanden 2004 m. lapkričio 26 d. sprendimu pateiktas prašymas priimti prejudicinį sprendimą byloje A. C. Smits-Koolhoven prieš Staatssecretaris van Financieën
   (Byla C-495/04)
   (2005/C 31/23)
   Proceso kalba: olandų
   Hoge Raad der Nederlanden 2004 m. lapkričio 26 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2004 m. gruodžio 1 d., priimti prejudicinį sprendimą byloje A. C. Smits-Koolhoven prieš Staatssecretaris van Financiën.
   Hoge Raad der Nederlanden prašo Teisingumo Teismo atsakyti į šį klausimą:
   Ar tokios rūšies, kaip nagrinėjamoje byloje, žolelių cigaretėms, kurių sudėtyje nenustatyta jokių gydomojo poveikio medžiagų, tačiau kurios, patvirtinus Nyderlandų medicinos gaminių reklamos kontrolės tarybai/sveikatos gaminių reklamos kontrolės tarybai, parduodamos kaip „Gydomosios žolelių cigaretės“, padedančios mesti rūkyti, taikytina 1995 m. lapkričio 27 d. Tarybos direktyvos 95/59/EB (1) 7 straipsnio 2 dalies išimtis, numatyta tik medicinos tikslams naudojamiems gaminiams?

      (1)  OL L 291, 1995 m. gruodžio 6 d., 40-45 p.


title: Sujungtos bylos C-539/10 P ir C-550/10 P: 2012 m. lapkričio 15 d. Teisingumo Teismo (trečioji kolegija) sprendimas byloje Stichting Al-Aqsa prieš Europos Sąjungos Tarybą (C-539/10 P), Nyderlandų Karalystė prieš Stichting Al-Aqsa, Europos Sąjungos Tarybą, Europos Komisiją (C-550/10 P) (Apeliacinis skundas — Bendra užsienio ir saugumo politika — Kova su terorizmu — Ribojamosios priemonės, taikomos tam tikriems asmenims ir subjektams — Lėšų įšaldymas — Bendroji pozicija 2001/931/BUSP — 1 straipsnio 4 ir 6 dalys — Reglamentas (EB) Nr. 2580/2001 — 2 straipsnio 3 dalis — Organizacijos įrašymas į su teroristiniais veiksmais susijusių asmenų, grupių ir subjektų sąrašą ir palikimas jame — Sąlygos — Kompetentingos institucijos priimtas sprendimas — Nacionalinės priemonės panaikinimas — Ieškinys dėl panaikinimo — Apeliacinio skundo priimtinumas — Teisė į nuosavybės apsaugą — Proporcingumo principas — EB 253 straipsnis — Pareiga motyvuoti)

text:
               12.1.2013

               LT

               Europos Sąjungos oficialusis leidinys

               C 9/7

         2012 m. lapkričio 15 d. Teisingumo Teismo (trečioji kolegija) sprendimas byloje Stichting Al-Aqsa prieš Europos Sąjungos Tarybą (C-539/10 P), Nyderlandų Karalystė prieš Stichting Al-Aqsa, Europos Sąjungos Tarybą, Europos Komisiją (C-550/10 P)
   (Sujungtos bylos C-539/10 P ir C-550/10 P) (1)

   (Apeliacinis skundas - Bendra užsienio ir saugumo politika - Kova su terorizmu - Ribojamosios priemonės, taikomos tam tikriems asmenims ir subjektams - Lėšų įšaldymas - Bendroji pozicija 2001/931/BUSP - 1 straipsnio 4 ir 6 dalys - Reglamentas (EB) Nr. 2580/2001 - 2 straipsnio 3 dalis - Organizacijos įrašymas į su teroristiniais veiksmais susijusių asmenų, grupių ir subjektų sąrašą ir palikimas jame - Sąlygos - Kompetentingos institucijos priimtas sprendimas - Nacionalinės priemonės panaikinimas - Ieškinys dėl panaikinimo - Apeliacinio skundo priimtinumas - Teisė į nuosavybės apsaugą - Proporcingumo principas - EB 253 straipsnis - Pareiga motyvuoti)
   2013/C 9/09
   Proceso kalba: olandų

      Šalys

   (C-539/10 P)

      Apeliantė: Stichting Al-Aqsa, atstovaujama advocaten M.J.G. Uiterwaal ir A..M. van Eik

      Kita proceso šalis: Europos Sąjungos Taryba, atstovaujama E. Finnegan, B. Driessen ir R. Szostak

      Europos Sąjungos Tarybos pusėje įstojusios į bylą šalys: Nyderlandų Karalystė, atstovaujama C. M. Wissels ir M. Bulterman, Europos Komisija, atstovaujama S. Boelaert ir M. P. van Nuffel
   (C-550/10 P)

      Apeliantė: Nyderlandų Karalystė, atstovaujama C. M. Wissels ir M. Noort,

      Kita proceso šalis: Stichting Al-Aqsa, atstovaujama advocaat A. M. van Eik, Europos Sąjungos Taryba, atstovaujama E. Finnegan, B. Driessen ir R. Szostak, Europos Komisija, atstovaujama S. Boelaert ir M. P. van Nuffel

      Dalykas

   Apeliacinis skundas dėl 2010 m. rugsėjo 9 d. Bendrojo Teismo (septintoji kolegija) sprendimo byloje Al-Aqsa prieš Tarybą (T-348/07), kuriuo Bendrasis Teismas panaikino 2007 m. birželio 28 d. Tarybos sprendimą 2007/445/EB, įgyvendinantį Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantį sprendimus 2006/379/EB ir 2006/1008/EB, 2007 m. gruodžio 20 d. Tarybos sprendimą 2007/868/EB, įgyvendinantį Reglamento Nr. 2580/2001 2 straipsnio 3 dalį ir panaikinantį Sprendimą 2007/445, 2008 m. liepos 15 d. Tarybos sprendimą 2008/583/EB, įgyvendinantį Reglamento Nr. 2580/2007 2 straipsnio 3 dalį ir panaikinantį Sprendimą 2007/868, 2009 m. sausio 26 d. Tarybos sprendimą 2009/62/EB, įgyvendinantį Reglamento Nr. 2580/2001 2 straipsnio 3 dalį ir panaikinantį Sprendimą 2008/583, ir 2009 m. birželio 15 d. Tarybos reglamentą (EB) Nr. 501/2009, įgyvendinantį Reglamento Nr. 2580/2001 2 straipsnio 3 dalį ir panaikinantį Sprendimą 2009/62/EB, kiek šie aktai susiję su Stichting Al-Aqsa

      Rezoliucinė dalis

               1.

               Panaikinti 2010 m. rugsėjo 9 d. Europos Sąjungos Bendrojo Teismo sprendimą Al-Aqsa prieš Tarybą (T-348/07).

               2.

               Atmesti Stichting Al-Aqsa ieškinį ir apeliacinį skundą.

               3.

               Stichting Al-Aqsa padengia savo ir Nyderlandų Karalystės bei Tarybos dėl šių apeliacinių skundų patirtas bylinėjimosi išlaidas bei Tarybos pirmojoje instancijoje patirtas bylinėjimosi išlaidas.

               4.

               Europos Komisija, kaip į bylas Europos Sąjungos Bendrajame Teisme ir Europos Sąjungos Teisingumo Teisme įstojusi šalis, bei Nyderlandų Karalystė, kaip į bylą Bendrajame Teisme įstojusi šalis, padengia šiose instancijose jų patirtas bylinėjimosi išlaidas.

      (1)  OL C 46, 2011 2 12.


title: Byla C-60/14: 2014 m. vasario 6 d. pareikštas ieškinys byloje Europos Komisija prieš Graikijos Respubliką

text:
               29.3.2014

               LT

               Europos Sąjungos oficialusis leidinys

               C 93/21

         2014 m. vasario 6 d. pareikštas ieškinys byloje Europos Komisija prieš Graikijos Respubliką

   (Byla C-60/14)
   2014/C 93/34
   Proceso kalba: graikų

      Šalys

      Ieškovė: Europos Komisija, atstovaujama B. Stromsky ir I. Zervas

      Atsakovė: Graikijos Respublika

      Ieškovės reikalavimai

               —

               Pripažinti, kad Graikijos Respublika neįvykdė įsipareigojimų pagal Sutartį dėl Europos Sąjungos veikimo ir 2011 m. gegužės 24 d. Komisijos sprendimo (1) 2, 3 ir 4 straipsnius, nes per nustatytą terminą nepriėmė visų priemonių, reikalingų susigrąžinti valstybės pagalbą, kuri buvo neteisėtai suteikta Salonikų, Mont Parnés ir Korfu lošimo namams, ir bet kuriuo atveju tinkamai nepranešė Komisijai tikslios, iš kiekvieno neteisėtos valstybės pagalbos gavėjo susigrąžintinos sumos (pagrindinė suma ir palūkanos) ir kitų priemonių, kurių ėmėsi siekdama įvykdyti minėto sprendimo 4 straipsnį.

               —

               Priteisti iš Graikijos Respublikos bylinėjimosi išlaidas.

      Ieškinio pagrindai ir pagrindiniai argumentai

               1.

               Graikijos Respublika turėjo susigrąžinti valstybės pagalbą iki 2011 m. rugsėjo 25 d.

               2.

               Graikijos Respublika turėjo 2011 m. liepos 25 d. informuoti Komisiją apie priemones, numatytas siekiant susigrąžinti neteisėtą valstybės pagalbą, ir tikslią susigrąžintiną sumą.

               3.

               Iki nustatytų terminų Graikijos Respublika neįvykdė nė vieno įsipareigojimo.

      (1)  Komisijos sprendimas dėl valstybės pagalbos [C 16/10], kurią Graikija suteikė kai kuriems Graikijos lošimo namams (OL L 285, p. 25).


title: Byla T-248/14: 2015 m. lapkričio 25 d. Bendrojo Teismo sprendimas byloje Masafi/VRDT – Hd1 (JUICE masafi) (Bendrijos prekių ženklas — Protesto procedūra — Vaizdinio Bendrijos prekių ženklo „JUICE masafi“ paraiška — Ankstesnis nacionalinis žodinis prekių ženklas „masafi“ — Santykinis atmetimo pagrindas — Galimybė supainioti — Reglamento (EB) Nr. 207/2009 8 straipsnio 1 dalies b punktas)

text:
               18.1.2016

               LT

               Europos Sąjungos oficialusis leidinys

               C 16/31

         2015 m. lapkričio 25 d. Bendrojo Teismo sprendimas byloje Masafi/VRDT – Hd1 (JUICE masafi)

   (Byla T-248/14) (1)

   ((Bendrijos prekių ženklas - Protesto procedūra - Vaizdinio Bendrijos prekių ženklo „JUICE masafi“ paraiška - Ankstesnis nacionalinis žodinis prekių ženklas „masafi“ - Santykinis atmetimo pagrindas - Galimybė supainioti - Reglamento (EB) Nr. 207/2009 8 straipsnio 1 dalies b punktas))
   (2016/C 016/38)
   Proceso kalba: anglų

      Šalys

      Ieškovė: Masafi Co. LLC (Dubajus, Jungtiniai Arabų Emyratai), atstovaujama advokato G. Hinarejos Mulliez

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama G. Schneider

      Kita procedūros VRDT apeliacinėje taryboje šalis, įstojusi į bylą Bendrajame Teisme: Hd1 Ltd (Hadersfildas, Jungtinė Karalystė)

      Dalykas

   Ieškinys dėl 2014 m. vasario 10 d. VRDT ketvirtosios apeliacinės tarybos sprendimo (byla R 119/2013-4), susijusio su protesto procedūra tarp Hd1 Ltd ir Masafi Co. LLC.

      Rezoliucinė dalis

               1.

               Atmesti ieškinį.

               2.

               Masafi Co. LLC padengia savo ir Vidaus rinkos derinimo tarnybos (prekių ženklams ir pramoniniam dizainui) (VRDT) patirtas bylinėjimosi išlaidas.

      (1)  OL C 235, 2014 7 21.


title: Byla C-429/15: 2016 m. spalio 20 d. Teisingumo Teismo (trečioji kolegija) sprendimas byloje (Court of Appeal (Airija) prašymas priimti prejudicinį sprendimą) Evelyn Danqua/Minister for Justice and Equality, Ireland, Attorney General (Prašymas priimti prejudicinį sprendimą — Direktyva 2004/83/EB — Būtiniausi pabėgėlių statuso ar papildomos apsaugos statuso suteikimo standartai — Nacionalinė procedūros taisyklė, pagal kurią numatytas penkiolikos darbo dienų laikotarpis, skaičiuojamas nuo pranešimo apie prašymo suteikti pabėgėlio statusą atmetimą, per kurį galima pateikti papildomos apsaugos prašymą — Valstybių narių procesinė autonomija — Lygiavertiškumo principas — Veiksmingumo principas — Tinkama papildomos apsaugos prašymo nagrinėjimo eiga — Tinkama grąžinimo procedūros eiga — Nesuderinamumas)

text:
               19.12.2016

               LT

               Europos Sąjungos oficialusis leidinys

               C 475/7

         2016 m. spalio 20 d. Teisingumo Teismo (trečioji kolegija) sprendimas byloje (Court of Appeal (Airija) prašymas priimti prejudicinį sprendimą) Evelyn Danqua/Minister for Justice and Equality, Ireland, Attorney General

   (Byla C-429/15) (1)

   ((Prašymas priimti prejudicinį sprendimą - Direktyva 2004/83/EB - Būtiniausi pabėgėlių statuso ar papildomos apsaugos statuso suteikimo standartai - Nacionalinė procedūros taisyklė, pagal kurią numatytas penkiolikos darbo dienų laikotarpis, skaičiuojamas nuo pranešimo apie prašymo suteikti pabėgėlio statusą atmetimą, per kurį galima pateikti papildomos apsaugos prašymą - Valstybių narių procesinė autonomija - Lygiavertiškumo principas - Veiksmingumo principas - Tinkama papildomos apsaugos prašymo nagrinėjimo eiga - Tinkama grąžinimo procedūros eiga - Nesuderinamumas))
   (2016/C 475/09)
   Proceso kalba: anglų

      Prašymą priimti prejudicinį sprendimą pateikęs teismas

      Court of Appeal

      Šalys pagrindinėje byloje

      Apeliantė: Evelyn Danqua

      Kitos apeliacinio proceso šalys: Minister for Justice and Equality, Ireland, Attorney General

      Rezoliucinė dalis

   Veiksmingumo principą reikia aiškinti taip, kad pagal jį draudžiama nacionalinė procedūros norma, kaip antai nagrinėjama pagrindinėje byloje, pagal kurią pateikti papildomos apsaugos prašymą nustatytas penkiolikos darbo dienų naikinamasis terminas, skaičiuojamas nuo kompetentingos institucijos pranešimo prieglobsčio prašytojui, kurio prieglobsčio prašymas buvo atmestas, apie galimybę pateikti papildomos apsaugos prašymą.

      (1)  OL C 320, 2015 9 28.


title: Byla C-423/08: 2010 m. birželio 17 d. Teisingumo Teismo (ketvirtoji kolegija) sprendimas byloje Europos Komisija prieš Italijos Respubliką (Valstybės įsipareigojimų neįvykdymas — Nuosavi ištekliai — Importo ar eksporto muitų surinkimo procedūros — Nuosavų išteklių įskaitymo terminų nesilaikymas — Pavėluotas nuosavų išteklių, susijusių su šiais muitais, pervedimas)

text:
               14.8.2010

               LT

               Europos Sąjungos oficialusis leidinys

               C 221/6

         2010 m. birželio 17 d. Teisingumo Teismo (ketvirtoji kolegija) sprendimas byloje Europos Komisija prieš Italijos Respubliką

   (Byla C-423/08) (1)

   (Valstybės įsipareigojimų neįvykdymas - Nuosavi ištekliai - Importo ar eksporto muitų surinkimo procedūros - Nuosavų išteklių įskaitymo terminų nesilaikymas - Pavėluotas nuosavų išteklių, susijusių su šiais muitais, pervedimas)
   2010/C 221/08
   Proceso kalba: italų

      Šalys

      Ieškovė: Europos Komisija, atstovaujama A. Aresu ir A. Caeiros

      Atsakovė: Italijos Respublika, atstovaujama I. Bruni, avvocati dello Stato G. Albenzio ir F. Arena,

      Atsakovės pusėje įstojusi į bylą šalis: Suomijos Respublika, atstovaujama J. Heliskoski

      Dalykas

   Valstybės įsipareigojimų neįvykdymas — 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos (OL L 155, p. 1) ir 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančiu Sprendimą 94/728/EB, Euratomas dėl Bendrijų nuosavų išteklių sistemos (OL L 130, p. 1; 2004 m. specialusis leidimas lietuvių k., 1 sk., 3 t., p. 169) 2, 6, 9, 10 ir 11 straipsnių bei 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (OL L 302, p. 1; 2004 m. specialusis leidimas lietuvių k., 2 sk., 4 t., p. 307), 220 straipsnio pažeidimas — Pavėluotas Bendrijos nuosavų išteklių pervedimas importo muitų a posteriori išieškojimo atveju

      Rezoliucinė dalis

               1.

               Per nustatytą terminą neįskaičiusi Bendrijos nuosavų išteklių į Bendrijos biudžetą paskesnio išieškojimo atveju ir pavėluotai pervedusi minėtus išteklius Italijos Respublika pažeidė įsipareigojimus pagal 1989 m. gegužės 29 d. Tarybos reglamento (EEB, Euratomas) Nr. 1552/89, įgyvendinančio Sprendimą 88/376/EEB, Euratomas dėl Bendrijų nuosavų išteklių sistemos, ir 2000 m. gegužės 22 d. Tarybos reglamento (EB, Euratomas), Nr. 1150/2000, įgyvendinančio Sprendimą 94/728/EB, Euratomas dėl Bendrijų nuosavų išteklių sistemos, 2, 6 ir 9–11 straipsnius ir 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą, 220 straipsnį.

               2.

               Italijos Respublika padengia bylinėjimosi išlaidas.

               3.

               Suomijos Respublika padengia savo bylinėjimosi išlaidas.

      (1)  OL C 313, 2008 12 6.


title: 2004 m. birželio 10 d. Pirmosios Instancijos Teismo sprendimas, Byloje T-276/01 Mély Garroni prieš Europos Parlamentą (Pareigūnai — Pagalbiniai tarnautojai — Konferencijų vertėjai — Nuostatų dėl kitų Europos Bendrijų tarnautojų įdarbinimo sąlygų 74 straipsnis — Darbo sutarties pasibaigimas)

text:
               11.9.2004

               LT

               Europos Sąjungos oficialusis leidinys

               C 228/37

      PIRMOSIOS INSTANCIJOS TEISMO SPRENDIMAS

   2004 m. birželio 10 d.
   Byloje T-276/01 Mély Garroni prieš Europos Parlamentą (1)

   (Pareigūnai - Pagalbiniai tarnautojai - Konferencijų vertėjai - Nuostatų dėl kitų Europos Bendrijų tarnautojų įdarbinimo sąlygų 74 straipsnis - Darbo sutarties pasibaigimas)
   (2004/C 228/81)
   Bylos kalba: prancūzų
   Byloje T-276/01 Mély Garroni, gyvenanti Romoje (Italija), atstovaujama advokato G. Vandersanden, prieš Europos Parlamentą (atstovai: H. von Hertzen ir J. de Wachter, nurodę adresą dokumentams įteikti Liuksemburge), dėl prašymo panaikinti, pirma, sprendimą nebepriimti į darbą konferencijų vertėjų, sulaukusių 65 metų amžiaus, ir, antra, atlyginti patirtus nuostolius, Pirmosios instancijos teismas (penktoji kolegija), susidedantis iš pirmininko R. García-Valdecasas, teisėjų P. Lindh ir J. D. Cooke; sekretorius: vyriausiasis administratorius J. Palacio Gonzalez, 2004 m. birželio 10 d. priėmė sprendimą, kurio rezoliucinėje dalyje nurodyta:

               1)

               Panaikinti 2001 m. sausio 24 d. Parlamento sprendimą ir 2001 m. liepos 20 d. Parlamento sprendimą, kuriais atmetami pareiškėjos reikalavimai.

               2)

               Atmesti likusią ieškinio dalį.

               3)

               Priteisti iš Parlamento visas bylinėjimosi išlaidas.

      (1)  OL C 3, 2002 1 5.


title: Byla T-485/07: 2011 m. rugsėjo 14 d. Bendrojo Teismo sprendimas byloje Olive Line International prieš VRDT — Knopf (O-live) (Bendrijos prekių ženklas — Protesto procedūra — Vaizdinio Bendrijos prekių ženklo O-live paraiška — Ankstesnis komercinis pavadinimas Olive line — Santykinis atmetimo pagrindas — Reglamento (EB) Nr. 40/94 8 straipsnio 4 dalis (dabar — Reglamento (EB) Nr. 207/2009 8 straipsnio 4 dalis) — Teisė uždrausti naudoti vėlesnį prekių ženklą — Galimybė supainioti — Ispanijos prekių ženklų įstatymo 7 straipsnis ir Reglamento (EB) Nr. 40/94 8 straipsnio 1 dalis (dabar — Reglamento (EB) Nr. 207/2009 8 straipsnio 1 dalis))

text:
               22.10.2011

               LT

               Europos Sąjungos oficialusis leidinys

               C 311/35

         2011 m. rugsėjo 14 d. Bendrojo Teismo sprendimas byloje Olive Line International prieš VRDT — Knopf (O-live)

   (Byla T-485/07) (1)

   (Bendrijos prekių ženklas - Protesto procedūra - Vaizdinio Bendrijos prekių ženklo „O-live“ paraiška - Ankstesnis komercinis pavadinimas „Olive line“ - Santykinis atmetimo pagrindas - Reglamento (EB) Nr. 40/94 8 straipsnio 4 dalis (dabar — Reglamento (EB) Nr. 207/2009 8 straipsnio 4 dalis) - Teisė uždrausti naudoti vėlesnį prekių ženklą - Galimybė supainioti - Ispanijos prekių ženklų įstatymo 7 straipsnis ir Reglamento (EB) Nr. 40/94 8 straipsnio 1 dalis (dabar — Reglamento (EB) Nr. 207/2009 8 straipsnio 1 dalis))
   2011/C 311/62
   Proceso kalba: vokiečių

      Šalys

      Ieškovė: Olive Line International, SL (Madridas, Ispanija), atstovaujama advokato P. Koch Moreno

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama S. Schäffner ir B. Schmidt

      Kita procedūros VRDT Apeliacinėje taryboje šalis, įstojusi į bylą Bendrajame Teisme: Reinhard Knopf (Malšas, Vokietija), atstovaujamas advokato W. Weber

      Dalykas

   Ieškinys, pareikštas dėl 2007 m. rugsėjo 26 d. VRDT antrosios apeliacinės tarybos sprendimo (byla R 1478/2006-2), susijusio su protesto procedūra tarp Olive Line International, SL ir Reinhard Knopf.

      Rezoliucinė dalis

               1.

               Panaikinti 2007 m. rugsėjo 26 d. Vidaus rinkos derinimo tarnybos (prekių ženklams ir pramoniniam dizainui) (VRDT) antrosios apeliacinės tarybos sprendimą (byla R 1478/2006-2).

               2.

               Priteisti iš VRDT bylinėjimosi išlaidas.

               3.

               Reinhard Knopf pats padengia savo patirtas išlaidas.

      (1)  OL C 51, 2008 2 23.


title: Byla C-89/16: 2017 m. liepos 13 d. Teisingumo Teismo (trečioji kolegija) sprendimas byloje (Najvyšší súd Slovenskej republiky (Slovakija) prašymas priimti prejudicinį sprendimą) Radosław Szoja/Sociálna poisťovňa (Prašymas priimti prejudicinį sprendimą — Socialinės apsaugos sistemų taikymas — Darbuotojai migrantai — Asmuo, kuris pagal darbo sutartį ir savarankiškai dirba dviejose skirtingose valstybėse narėse — Taikytinų teisės aktų nustatymas — Reglamentas (EB) Nr. 883/2004 — 13 straipsnio 3 dalis — Reglamentas (EB) Nr. 987/2009 — 14 straipsnio 5b dalis — 16 straipsnis — Administracinės komisijos sprendimų poveikis socialinės apsaugos sistemų koordinavimui — Nepriimtinumas)

text:
               4.9.2017

               LT

               Europos Sąjungos oficialusis leidinys

               C 293/6

         2017 m. liepos 13 d. Teisingumo Teismo (trečioji kolegija) sprendimas byloje (Najvyšší súd Slovenskej republiky (Slovakija) prašymas priimti prejudicinį sprendimą) Radosław Szoja/Sociálna poisťovňa

   (Byla C-89/16) (1)

   ((Prašymas priimti prejudicinį sprendimą - Socialinės apsaugos sistemų taikymas - Darbuotojai migrantai - Asmuo, kuris pagal darbo sutartį ir savarankiškai dirba dviejose skirtingose valstybėse narėse - Taikytinų teisės aktų nustatymas - Reglamentas (EB) Nr. 883/2004 - 13 straipsnio 3 dalis - Reglamentas (EB) Nr. 987/2009 - 14 straipsnio 5b dalis - 16 straipsnis - Administracinės komisijos sprendimų poveikis socialinės apsaugos sistemų koordinavimui - Nepriimtinumas))
   (2017/C 293/07)
   Proceso kalba: slovakų

      Prašymą priimti prejudicinį sprendimą pateikęs teismas

      Najvyšší súd Slovenskej republiky

      Šalys pagrindinėje byloje

      Apeliantas: Radosław Szoja

      Kita proceso šalis: Sociálna poisťovňa

      dalyvaujant. WEBUNG, s.r.o.

      Rezoliucinė dalis

   2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo, iš dalies pakeisto 2012 m. gegužės 22 d. Europos Parlamento ir Tarybos reglamentu (EB) Nr. 465/2012, 13 straipsnio 3 dalis turi būti aiškinama taip, kad, siekiant nustatyti asmeniui, kaip antai ieškovui pagrindinėje byloje, kuris įprastai pagal darbo sutartį ir savarankiškai dirba skirtingose valstybėse narėse, pagal šią nuostatą taikytinus nacionalinės teisės aktus, reikia atsižvelgti į 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento Nr. 883/2004 įgyvendinimo tvarką, iš dalies pakeisto Reglamentu Nr. 465/2012, 14 straipsnio 5b dalyje ir 16 straipsnyje nustatytus reikalavimus.

      (1)  OL C 175, 2016 5 17.


title: Byla C-408/11: 2012 m. birželio 28 d. Teisingumo Teismo pirmininko nutartis (Amtsgericht Münster (Vokietija) prašymas priimti prejudicinį sprendimą) baudžiamojoje byloje prieš Thomas Karl-Heinz Kerkhoff, dalyvaujant: Staatsanwaltschaft Münster

text:
               15.12.2012

               LT

               Europos Sąjungos oficialusis leidinys

               C 389/6

         2012 m. birželio 28 d. Teisingumo Teismo pirmininko nutartis (Amtsgericht Münster (Vokietija) prašymas priimti prejudicinį sprendimą) baudžiamojoje byloje prieš Thomas Karl-Heinz Kerkhoff, dalyvaujant: Staatsanwaltschaft Münster

   (Byla C-408/11) (1)

   2012/C 389/10
   Proceso kalba: vokiečių
   Teisingumo Teismo pirmininkas nutartimi nurodė išbraukti bylą iš registro.

      (1)  OL C 211, 2011 10 22.


title: Byla C-653/13: 2013 m. gruodžio 10 d. pareikštas ieškinys byloje Europos Komisija prieš Italijos Respubliką

text:
               29.3.2014

               LT

               Europos Sąjungos oficialusis leidinys

               C 93/19

         2013 m. gruodžio 10 d. pareikštas ieškinys byloje Europos Komisija prieš Italijos Respubliką

   (Byla C-653/13)
   2014/C 93/30
   Proceso kalba: italų

      Šalys

      Ieškovė: Europos Komisija, atstovaujama D. Recchia, E. Sanfrutos Cano

      Atsakovė: Italijos Respublika

      Ieškovės reikalavimai

               —

               Pripažinti, kad nepriėmusi visų reikiamų priemonių, kad būtų įvykdytas 2010 m. kovo 4 d. Europos Sąjungos Teisingumo Teismo sprendimas byloje C-297/08, kuriame pripažinta, kad dėl Kampanijos regiono nepriėmusi visų būtinų priemonių tam, kad užtikrintų atliekų panaudojimą ir pašalinimą nekenkiant žmonių sveikatai ir nedarant žalos aplinkai, ir, konkrečiai kalbant, nesukūrusi tinkamo ir integruoto šalinimo įrenginių tinklo, Italijos Respublika neįvykdė savo įsipareigojimų pagal 2006 m. balandžio 5 d. Europos Parlamento ir Tarybos direktyva 2006/12/EB dėl atliekų (1) 4 ir 5 straipsnius, Italijos Respublika pažeidė savo įsipareigojimus pagal SESV 260 straipsnio 1 dalį;

               —

               priteisti iš Italijos Respublikos sumokėti Komisijai 256 819,2 EUR (t. y. 85 606,4 EUR per dieną už kiekvieną įrenginių kategoriją) baudą už kiekvieną dieną, galimai sumažintą pritaikius pasiūlytą sumažinimo formulę, nuo sprendimo paskelbimo šioje byloje iki visiško sprendimo byloje C-297/08 įvykdymo dienos;

               —

               priteisti iš Italijos Respublikos sumokėti Komisijai vienkartinę sumą, kurią sudaro 28 089,6 EUR suma už kiekvieną dieną padauginta iš pažeidimo buvimo dienų skaičiaus nuo sprendimo byloje C-297/08 paskelbimo dienos iki sprendimo šioje byloje paskelbimo;

               —

               priteisti iš Italijos Respublikos bylinėjimosi išlaidas.

      Ieškinio pagrindai ir pagrindiniai argumentai

   Italija nepriėmė priemonių, kad užtikrintų Teisingumo Teismo sprendimo byloje C-297/08 vykdymą. Pasiūlyta sankcija (bauda už kiekvieną dieną ir vienkartinė suma) buvo pritaikyta prie pažeidimo sunkumo ir trukmės, atsižvelgiant į būtinybę užtikrinti sanacijos atgrasomąjį poveikį, kad būtų išvengta pasikartojimo.

      (1)  2006 m. balandžio 5 d. Europos Parlamento ir Tarybos direktyva 2006/12/EB dėl atliekų (OL L 114, p. 9)


title: Byla T-58/14: 2014 m. sausio 27 d. pareikštas ieškinys byloje Stührk Delikatessen Import prieš Komisiją

text:
               28.4.2014

               LT

               Europos Sąjungos oficialusis leidinys

               C 129/25

         2014 m. sausio 27 d. pareikštas ieškinys byloje Stührk Delikatessen Import prieš Komisiją

   (Byla T-58/14)
   2014/C 129/32
   Proceso kalba: vokiečių

      Šalys

      Ieškovė: Stührk Delikatessen Import GmbH & Co. KG (Marnė, Vokietija), atstovaujama advokato J. Sparr

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti 2013 m. lapkričio 27 d. Komisijos sprendimą C(2013) 8286 galutinis byloje AT.39633 – Krevetės, ieškovei įteiktą 2013 m. lapkričio 29 d., kiek jis susijęs su ieškove,

               —

               nepatenkinus pirmojo reikalavimo, panaikinti visą ieškovei skirtą baudą,

               —

               nepatenkinus pirmojo ir antrojo reikalavimų, sumažinti ieškovei skirtą baudą ir skirti baudą, neviršijančią 188 300 eurų,

               —

               priteisti iš atsakovės bylinėjimosi išlaidas.

      Ieškinio pagrindai ir pagrindiniai argumentai

   Grįsdama ieškinį ieškovė, be kita ko, remiasi toliau išvardytais pagrindais.

               —

               Komisija darė klaidingą prielaidą, kad ieškovė dalyvavo bendrame kartelyje Nyderlanduose, Belgijoje, Prancūzijoje ir Vokietijoje, nes ši paisė tik dviejų didelę įtaką turinčių įmonių nustatytų kainų vartotojams Šiaurės Vokietijoje, taigi dalyvavo sudarant tik teritoriniu ir turinio požiūriu ribotus susitarimus.

               —

               Ieškovė teigia nepalaikiusi Komisijos konstatuotų kitų dalyvių susitarimų dėl kainų ir kiekių bei dėl klientų pasidalijimo Nyderlandų, Belgijos ir Prancūzijos rinkose ir apie juos nežinojusi.

               —

               Ieškovė tvirtina, kad Komisija iš dalies neatsižvelgė, o iš dalies klaidingai interpretavo teisingas faktines aplinkybes, neatsižvelgdama į jų datą ir turinį. Ieškovė šiuo klausimu taip pat teigia, kad skiriant baudą neatsižvelgta į daug švelninančių aplinkybių.

               —

               Be to, ieškovė laikosi nuomonės, kad 2006 m. Komisijos baudų gairės ir jų taikymas neteisėti ir pažeidžia apibrėžtumo principą ir reglamento leidėjo nustatytą baudų tvarką.

               —

               Subsidiariai ieškovė remiasi aplinkybe, kad Komisija per ginčijamą procedūrą iš esmės nukrypo nuo baudų gairėse nustatyto metodo. Šitaip ji nesilaikė priėmus baudų gaires atsiradusios pareigos laikytis savo pačios nustatytų taisyklių ir viršijo jai suteiktą diskreciją. Be to, Komisija per šią konkrečią procedūrą baudas dalyviams apskaičiavo savavališkai ir pagrindiniams Komisijos nustatyto bendro kartelio dalyviams ir iniciatoriams, nepaisydama savo pačios nustatyto kiekvieno pažeidimo sunkumo, skyrė mažesnes baudas negu ieškovei.


title: Byla T-463/15: 2016 m. rugsėjo 14 d. Bendrojo Teismo nutartis byloje Almashreq Investment Fund/Taryba

text:
               7.11.2016

               LT

               Europos Sąjungos oficialusis leidinys

               C 410/33

         2016 m. rugsėjo 14 d. Bendrojo Teismo nutartis byloje Almashreq Investment Fund/Taryba

   (Byla T-463/15) (1)

   (2016/C 410/49)
   Proceso kalba: prancūzų
   Septintosios kolegijos pirmininkas nutartimi nurodė išbraukti bylą iš registro.

      (1)  OL C 337, 2015 10 12.


title: Byla C-560/15: 2015 m. spalio 30 d. Consiglio di Stato (Italija) pateiktas prašymas priimti prejudicinį sprendimą byloje Europa Way Srl, Persidera SpA/Autorità per le Garanzie nelle Comunicazioni ir kt.

text:
               1.2.2016

               LT

               Europos Sąjungos oficialusis leidinys

               C 38/23

         2015 m. spalio 30 d.Consiglio di Stato (Italija) pateiktas prašymas priimti prejudicinį sprendimą byloje Europa Way Srl, Persidera SpA/Autorità per le Garanzie nelle Comunicazioni ir kt.

   (Byla C-560/15)
   (2016/C 038/34)
   Proceso kalba: italų

      Prašymą priimti prejudicinį sprendimą pateikęs teismas

      Consiglio di Stato

      Šalys pagrindinėje byloje

      Apeliantės: Europa Way Srl, Persidera SpA

      Kitos apeliacinio proceso šalys: Autorità per le Garanzie nelle Comunicazioni, Ministero dello Sviluppo economico, Presidenza del Consiglio dei Ministri, Ministero dell’Economia e delle Finanze

      Prejudiciniai klausimai

               1)

               Ar ginčijami teisės aktai ir vėlesni įgyvendinantys aktai pažeidė taisykles, pagal kurias televizijos rinkos reguliavimo funkcijos priskiriamos nepriklausomai administracinės valdžios institucijai (Direktyvos 2002/21/EB (Pagrindų direktyva) (1), iš dalies pakeistos Direktyva 2009/140/EB (2), 3 ir 8 straipsniai)?

               2)

               Ar ginčijami teisės aktai ir vėlesni įgyvendinantys aktai pažeidė nuostatas (Direktyvos 2002/20/EB, t. y. Leidimų direktyvos (3), 7 straipsnis ir Direktyvos 2002/21/EB, t. y. Pagrindų direktyvos, 6 straipsnis), kuriose numatyta išankstinė sektorių reguliuojančios nacionalinės reguliavimo institucijos konsultacija?

               3)

               Ar Europos Sąjungos teisė, konkrečiai SESV 56 straipsnis, Direktyvos 2002/21/EB, t. y. Pagrindų direktyvos, 9 straipsnis, Direktyvos 2002/20/EB, t. y. Leidimų direktyvos, 3, 5 ir 7 straipsniai ir Direktyvos 2002/77/EB, t. y. Konkurencijos direktyvos (4), 2 ir 4 straipsniai bei nediskriminavimo, skaidrumo, konkurencijos laisvės, proporcingumo, veiksmingumo ir informacijos pliuralizmo principai draudžia panaikinti beauty contest procedūrą, kuri skaitmeninės televizijos dažnių skyrimo sistemoje buvo pradėta siekiant kompensuoti neteisėtą operatorių pašalinimą iš rinkos ir leisti į ją patekti smulkiems operatoriams, ir ją pakeisti kita atlygintina konkurso procedūra, kurioje numatytas pareigų, kurių anksčiau nebuvo reikalaujama iš veikiančių operatorių, nustatymas dalyviams, dėl kurių dalyvavimas konkurse tampa brangesnis ir neekonomiškas?

               4)

               Ar Europos Sąjungos teisė, konkrečiai SESV 56 straipsnis, Direktyvos 2002/21/EB, t. y. Pagrindų direktyvos, 9 straipsnis, Direktyvos 2002/20/EB, t. y. Leidimų direktyvos, 3, 5 ir 7 straipsniai ir Direktyvos 2002/77/EB, t. y. Konkurencijos direktyvos, 2 ir 4 straipsniai, SESV 258 straipsnis bei nediskriminavimo, skaidrumo, konkurencijos laisvės, proporcingumo, veiksmingumo ir informacijos pliuralizmo principai draudžia pakeisti Dažnių skyrimo planą, sumažinant nacionalinių tinklų skaičių nuo 25 iki 22 (ir išlaikyti tą pačią veikiančių operatorių galimybę, susijusią su multipleksais), sumažinti konkurso dalis iki 3 multipleksų skiriant dažnius VHF-III diapazone, rizikuojant patirti didelius trikdžius?

               5)

               Ar teisėtų lūkesčių principas, kaip jį aiškino Teisingumo Teismas, suderinamas su beauty contest procedūros panaikinimu, dėl kurio apeliantės, kurioms jau leista dalyvauti nemokamoje procedūroje, neleidžia būti tikroms, kad su jomis bus sudarytos sutartys dėl kai kurių konkurso dalių?

               6)

               Ar Sąjungos teisės nuostatos teisių naudotis dažniais srityje (Direktyvos 2002/21/EB, t. y. Pagrindų direktyvos, 9 straipsnis, Direktyvos 2002/20/EB, t. y. Leidimų direktyvos, 5 ir 7 straipsniai ir Direktyvos 2002/77/EB, t. y. Konkurencijos direktyvos, 2 ir 4 straipsniai) yra suderinamos su priimta nuostata, kaip antai 2012 m. Dekreto įstatymo Nr. 16 3 quinquies straipsnis, kuri nesuderinta su radijo ir televizijos charakteristikomis.

      (1)  2002 m. kovo 7 d. Europos Parlamento ir Tarybos direktyva 2002/21/EB dėl elektroninių ryšių tinklų ir paslaugų bendrosios reguliavimo sistemos (Pagrindų Direktyva) (OL L 108, p. 33; 2004 m. specialusis leidimas lietuvių k., 13 sk., 29 t. p. 349).

      (2)  2009 m. lapkričio 25 d. Europos Parlamento ir Tarybos direktyva 2009/140/EB, iš dalies keičianti Direktyvą 2002/21/EB dėl elektroninių ryšių tinklų ir paslaugų bendrosios reguliavimo sistemos, Direktyvą 2002/19/EB dėl elektroninių ryšių tinklų ir susijusių priemonių sujungimo ir prieigos prie jų ir Direktyvą 2002/20/EB dėl elektroninių ryšių tinklų ir paslaugų leidimo (OL L 337, p. 37).

      (3)  2002 m. kovo 7 d. Europos Parlamento ir Tarybos direktyva 2002/20/EB dėl elektroninių ryšių tinklų ir paslaugų leidimo (Leidimų direktyva) (OL L 108, p. 21; 2004 m. specialusis leidimas lietuvių k., 13 sk., 29 t. p. 337).

      (4)  2002 m. rugsėjo 16 d. Komisijos Direktyva 2002/77/EB dėl konkurencijos elektroninių ryšių tinklų ir paslaugų rinkose (OL L 249, p. 21; 2004 m. specialusis leidimas lietuvių k., 8 sk., 2 t., p. 178).


title: Byla T-277/99 2006 m. spalio 16 d. Pirmosios instancijos teismo nutartis Self Service Station Weghorst prieš Komisiją

text:
               16.12.2006

               LT

               Europos Sąjungos oficialusis leidinys

               C 310/28

         2006 m. spalio 16 d. Pirmosios instancijos teismo nutartis Self Service Station Weghorst prieš Komisiją

   (Byla T-277/99) (1)

   (2006/C 310/55)

      Proceso kalba: olandų

   Antrosios išplėstinės kolegijos pirmininkas nutartimi nurodė išbraukti bylą iš registro.

      (1)  OL C 47, 2000 2 19.


title: Byla F-119/07: 2011 m. vasario 17 d. Tarnautojų teismo (antroji kolegija) sprendimas byloje Strack prieš Komisiją (Viešoji tarnyba — Pareigūnai — Mediacijos procedūra — Asmens nenaudai priimtas aktas — Pareigūnų tarnybos nuostatų 73 straipsnis — Parama — Laikina išmoka)

text:
               27.8.2011

               LT

               Europos Sąjungos oficialusis leidinys

               C 252/48

         2011 m. vasario 17 d. Tarnautojų teismo (antroji kolegija) sprendimas byloje Strack prieš Komisiją

   (Byla F-119/07) (1)

   (Viešoji tarnyba - Pareigūnai - Mediacijos procedūra - Asmens nenaudai priimtas aktas - Pareigūnų tarnybos nuostatų 73 straipsnis - Parama - Laikina išmoka)
   2011/C 252/101
   Proceso kalba: vokiečių

      Šalys

      Ieškovas: Guido Strack (Kelnas, Vokietija), atstovaujamas advokato H. Tettenborn

      Atsakovė: Europos Komisija, atstovaujama J. Currall ir B. Eggers

      Dalykas

   Kelių Komisijos sprendimų, atmetančių ieškovo prašymus vykdyti nepriklausomą meditacijos procedūrą, taikyti skubią intervenciją ir imtis konfliktų sprendimo priemonių bei sumokėti avansą pagal Draudimo taisyklių dėl 19 straipsnio 4 dalį, panaikinimas. Prašymas atlyginti nuostolius.

      Sprendimo rezoliucinė dalis

               1.

               Panaikinti 2007 m. vasario 26 d., Europos Komisijos sprendimą atsisakyti mokėti G. Strack laikiną išmoką pagal Bendrųjų taisyklių 19 straipsnio 4 dalį.

               2.

               Atmesti likusią ieškinio dalį.

               3.

               Komisija padengia savo ir pusę G. Strack patirtų bylinėjimosi išlaidų.

               4.

               G. Strack padengia pusę savo bylinėjimosi išlaidų.

      (1)  OL C 183, 2008 7 19, p. 32.


title: Byla C-66/09: 2009 m. vasario 16 d. Lietuvos Aukščiausiojo Teismo (Lietuvos Respublika) pateiktas prašymas priimti prejudicinį sprendimą byloje Kirin Amgen, Inc. prieš Lietuvos Respublikos valstybinį patentų biurą

text:
               18.4.2009

               LT

               Europos Sąjungos oficialusis leidinys

               C 90/17

         2009 m. vasario 16 d. Lietuvos Aukščiausiojo Teismo (Lietuvos Respublika) pateiktas prašymas priimti prejudicinį sprendimą byloje Kirin Amgen, Inc. prieš Lietuvos Respublikos valstybinį patentų biurą
   (Byla C-66/09)
   2009/C 90/27
   Proceso kalba: lietuvių

      Prašymą priimti prejudicinį sprendimą pateikęs teismas

   Lietuvos Aukščiausiasis Teismas

      Šalys pagrindinėje byloje

      Ieškovė: Kirin Amgen, Inc.

      Atsakovas: Lietuvos Respublikos valstybinis patentų biuras

      Prejudiciniai klausimai

               1.

               Ar Reglamento Nr.1768/92 (1) 19 straipsnio 2 dalyje nurodyta šio reglamento įsigaliojimo diena Lietuvos Respublikai turi būti suprantama kaip jos įstojimo į Europos Sąjungą diena?

               2.

               Jei atsakymas į pirmąjį klausimą būtų teigiamas, tai koks yra Reglamento Nr. 1768/92 19 straipsnio ir 7 straipsnio santykis, skaičiuojant šešių mėnesių terminą, ir kurį iš šių straipsnių reikia taikyti byloje?

               3.

               Ar leidimas pateikti produktą Europos Bendrijos rinkai įsigaliojo besąlygiškai Lietuvos Respublikoje nuo jos įstojimo į Europos Sąjungą dienos?

               4.

               Jei atsakymas į trečiąjį klausimą būtų teigiamas, tai ar leidimo pateikti produktą į rinką įsigaliojimas prilyginamas jo išdavimui Reglamento Nr. 1768/92 3 straipsnio b punkto prasme?

      (1)  1992 m. birželio 18 d. Tarybos reglamentas (EEB) Nr. 1768/92 dėl medicinos produktų papildomos apsaugos liudijimo sukūrimo (OL L 182, p. 1; Specialusis leidimas lietuvių kalba, skyrius 13, tomas 11, p. 200)


title: Byla T-368/13: 2013 m. liepos 16 d. pareikštas ieškinys byloje Boehringer Ingelheim International prieš VRDT — Lehning entreprise (ANGIPAX)

text:
               7.9.2013

               LT

               Europos Sąjungos oficialusis leidinys

               C 260/48

         2013 m. liepos 16 d. pareikštas ieškinys byloje Boehringer Ingelheim International prieš VRDT — Lehning entreprise (ANGIPAX)

   (Byla T-368/13)
   2013/C 260/85
   Kalba, kuria surašytas ieškinys: anglų

      Šalys

      Ieškovė: Boehringer Ingelheim International GmbH (Ingelheimas prie Reino, Vokietija), atstovaujama advokatų V. von Bomhard ir D. Slopek

      Atsakovė: Vidaus rinkos derinimo tarnyba (prekių ženklams ir pramoniniam dizainui)

      Kita procedūros Apeliacinėje taryboje šalis: Lehning entreprise SARL (Sainte Barbe, Prancūzija)

      Reikalavimai

   Ieškovė Bendrojo Teismo prašo:

               —

               panaikinti 2013 m. balandžio 29 d. VRDT penktosios apeliacinės tarybos sprendimą byloje R 571/2012-5, kiek juo patenkinta paraiška įregistruoti prekių ženklą ANGIPAX farmacijos ir veterinarijos produktams ir preparatams (sveikatos priežiūros ir medicinos reikmėms); fungicidams; dietinėms medžiagoms (medicinos reikmėms); dezinfekavimo priemonėms; chirurginei tvarsliavai ir medžiagoms; dantų kalimąsi stabdančioms medžiagoms, parazitų naikinimo preparatams; kūdikių maistui; ir

               —

               priteisti iš atsakovės bylinėjimosi išlaidas arba, jeigu kita procedūros Apeliacinėje taryboje šalis įstotų į bylą atsakovės pusėje, priteisti solidariai iš atsakovės ir iš kitos šalies bylinėjimosi išlaidas.

      Ieškinio pagrindai ir pagrindiniai argumentai

      Bendrijos prekių ženklo paraišką pateikęs asmuo: kita procedūros Apeliacinėje taryboje šalis.

      Prašomas įregistruoti Bendrijos prekių ženklas: žodinis prekių ženklas ANGIPAX 5 klasės prekėms — Bendrijos prekių ženklo paraiška Nr. 8 952 401.

      Prekių ženklo ar žymens, kuriuo remtasi per protesto procedūrą, savininkas: ieškovė.

      Prekių ženklas ar žymuo, kuriuo remiamasi: žodinis prekių ženklas ANTISTAX — Bendrijos prekių ženklo paraiška Nr. 2 498 343 3, 5, 28 ir 30 klasių prekėms.

      Protestų skyriaus sprendimas: atmesti visą protestą.

      Apeliacinės tarybos sprendimas: atmesti apeliaciją.

      Ieškinio pagrindai: Tarybos reglamento Nr. 207/2009 8 straipsnio 1 dalies b punkto pažeidimas.


title: Byla C-393/12 P: 2012 m. rugpjūčio 24 d. Organismos Kypriakis Galaktokomikis Viomichanias pateiktas apeliacinis skundas dėl 2012 m. birželio 13 d. Bendrojo Teismo (aštuntoji kolegija) priimto sprendimo byloje T-534/10 Organismos Kypriakis Galaktokomikis Viomichanias prieš VRDT

text:
               10.11.2012

               LT

               Europos Sąjungos oficialusis leidinys

               C 343/8

         2012 m. rugpjūčio 24 d.Organismos Kypriakis Galaktokomikis Viomichanias pateiktas apeliacinis skundas dėl 2012 m. birželio 13 d. Bendrojo Teismo (aštuntoji kolegija) priimto sprendimo byloje T-534/10 Organismos Kypriakis Galaktokomikis Viomichanias prieš VRDT

   (Byla C-393/12 P)
   2012/C 343/09
   Proceso kalba: vokiečių

      Šalys

      Apeliantė: Organismos Kypriakis Galaktokomikis Viomichanias, atstovaujama advokačių C. Milbradt ir A. Schwarz

      Kita proceso šalis: Vidaus rinkos derinimo tarnyba (prekių ženklams ir pramoniniam dizainui)

      Apeliantės reikalavimai

               —

               panaikinti 2012 m. birželio 13 d. Europos Sąjungos Bendrojo Teismo (aštuntoji kolegija) sprendimą byloje T-534/10;

               —

               priteisti iš atsakovės bylinėjimosi išlaidas, įskaitant išlaidas, patirtas per apeliacinę procedūrą.

      Apeliacinio skundo pagrindai ir pagrindiniai argumentai

   Apeliacinis skundas pateiktas dėl 2012 m. birželio 13 d. Bendrojo Teismo (aštuntoji kolegija) sprendimo, kuriuo buvo atmestas apeliantės ieškinys, pateiktas dėl 2010 m. rugsėjo 20 d. Vidaus rinkos derinimo tarnybos (VRDT) ketvirtosios apeliacinės tarybos sprendimo, susijusio su protesto procedūra tarp Organismos Kypriakis Galaktokomikis Viomichanias ir Garmo AG dėl Bendrijos prekių ženklo „Hellim“ registravimo paraiškos.
   Grįsdama savo apeliacinį skundą apeliantė nurodo šiuos pagrindus:

               Pirma, Bendrasis Teismas, klaidingai paneigdamas vizualų ir fonetinį panašumą tarp žymenų „hellim“ ir „halloumi“, neteisingai taikė Reglamento 207/2009 („Bendrijos prekių ženklo reglamentas“) (1) 8 straipsnio 1 dalies b punktą. Bendrasis Teismas teisingai patvirtino, kad prekių ženklai turi tą pačią pirmąją raidę, tą patį raidžių derinį „ll“ ir tas pačias paskutines raides „i“ ir „m“ (nors ir atvirkštine tvarka). Tačiau jis rėmėsi prielaida, kad apskritai bet koks vizualus panašumas turi būti atmestas. Ši išvada yra prieštaringa. Atsižvelgiant į tai, kad Bendrasis Teismas patvirtino, jog yra tam tikrų panašumų tarp nagrinėjamų prekių ženklų, dėl to negalima daryti išvados, kad nėra jokio vizualaus panašumo.

               Antra, Bendrasis Teismas atskirai neišnagrinėjo prekių ženklo skiriamojo požymio, nors nustatyti skiriamąjį požymį būtų buvę reikalinga ir tai būtų suvaidinę lemiamą vaidmenį, vertinant galimybę supainioti. Šiuo klausimu Bendrasis Teismas orientavosi į Apeliacinės tarybos sprendimą ir be išsamesnio nagrinėjimo rėmėsi prielaida, kad šis prekių ženklas apibūdina tam tikro Kipro regiono sūrį. Šis klausimas yra labai svarbus. Kadangi kolektyvinio prekių ženklo ypatumai yra tai, kad tam tikru požiūriu daromos draudimo įregistruoti prekių ženklo aprašomuosius elementus išimtys, dėl Bendrojo Teismo argumentų netiesiogiai daroma išvada, jog kolektyvinis prekių ženklas automatiškai turi tik silpną skiriamąjį požymį. Ši prielaida nėra suderinama su Bendrijos prekių ženklo reglamento 66 straipsniu. Net jei „Halloumi“ yra kolektyvinis prekių ženklas, šis faktas pats savaime nieko nesako apie prekių ženklo skiriamąjį požymį. Atvirkščiai, tai turėtų būti nagrinėjama atskirai ir išsamiai. Halloumi yra specialiai šio kolektyvo gaminamo sūrio pavadinimas, o ne bendro pobūdžio apibūdinamoji nuoroda į sūrį, minkštą sūrį ar panašiai. Todėl Halloumi negali būti lyginamas, pavyzdžiui, su „Mozzarella“.

               Galiausiai Bendrojo Teismo išvada, kad bet kokie vizualiniai ir fonetiniai panašumai turi būti atmesti, nepaisant patvirtinimo dėl panašumo elementų, ir jo motyvas, pagal kurį prekių ženklo skiriamasis požymis buvo traktuojamas kaip silpnas, jo atskirai neįvertinus, lėmė su teisės klaida susijusį vertinimą ir galimybės supainioti paneigimą.

      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, p. 1.)


title: Byla C-370/14 P: 2014 m. liepos 30 d. Argo Group International Holdings Ltd pateiktas apeliacinis skundas dėl 2014 m. gegužės 20 d. Bendrojo Teismo (antroji kolegija) priimtos nutarties byloje T-247/12 Argo Group International Holdings Ltd/Vidaus rinkos derinimo tarnybą (prekių ženklams ir pramoniniam dizainui)

text:
               20.4.2015

               LT

               Europos Sąjungos oficialusis leidinys

               C 127/7

         2014 m. liepos 30 d. Argo Group International Holdings Ltd pateiktas apeliacinis skundas dėl 2014 m. gegužės 20 d. Bendrojo Teismo (antroji kolegija) priimtos nutarties byloje T-247/12 Argo Group International Holdings Ltd/Vidaus rinkos derinimo tarnybą (prekių ženklams ir pramoniniam dizainui)

   (Byla C-370/14 P)
   (2015/C 127/10)
   Proceso kalba: anglų

      Šalys

      Apeliantė: Argo Group International Holdings Ltd, atstovaujama advokato F. Petillion ir baristerio J. Janssen

      Kitos proceso šalys: Vidaus rinkos derinimo tarnyba (prekių ženklams ir pramoniniam dizainui), Arisa Assurances SA

   2015 m. vasario 12 d. nutartimi Teisingumo Teismas (devintoji kolegija) atmetė apeliacinį skundą ir nurodė Argo Group International Holdings Ltd padengti savo bylinėjimosi išlaidas.


title: Byla F-88/06 2006 m. liepos 28 d. pareikštas ieškinys byloje Pantalis prieš Komisiją

text:
               18.11.2006

               LT

               Europos Sąjungos oficialusis leidinys

               C 281/44

         2006 m. liepos 28 d. pareikštas ieškinys byloje Pantalis prieš Komisiją

   (Byla F-88/06)
   (2006/C 281/80)
   Proceso kalba: graikų
   Šalys

      Ieškovas: Ioannis Pantalis (Briuselis, Belgija), atstovaujamas advokatų N. Korogiannakis ir N. Keramidas

      Atsakovė: Europos Bendrijų Komisija
   Ieškovo reikalavimai

               —

               panaikinti 2006 m. balandžio 18 d. Paskyrimų tarnybos sprendimo dalį, kuri susijusi su: a) Paskyrimų tarnybos tariamu atsisakymu pakeisti ieškovo atlyginimą pagal Pareigūnų tarnybos nuostatus dėl išlaikomo vaiko, dėl kurio jam paskirta kintančios trukmės globa, b) Paskyrimu tarnybos atsisakymu sumokėti vaiko kelionės į ieškovo kilmės vietą išlaidas pagal Pareigūnų tarnybos nuostatus;

               —

               priteisti a posteriori šias sumas bei palūkanas;

               —

               priteisti iš atsakovės bylinėjimosi išlaidas.

         Ieškinio pagrindai ir pagrindiniai argumentai
   Ieškovas, Komisijos pareigūnas, alternatyviai prižiūrintis vaiką, kurio mama taip pat yra Europos Bendrijų pareigūnė, po tarnybos laikotarpio ne Europoje grįžęs į Briuselį, paprašė jam sumokėti už vaiką mokamas pašalpas ir išmokas. Bylą nagrinėjantis pareigūnas nurodė pateikti buvusių sutuoktinių susitarimo dėl ieškovo teisių pakeitimo šioje byloje originalą. Kadangi šis susitarimas buvo atsiųstas tik elektroniniu paštu, administracija nepatenkino ieškovo prašymų.
   Grįsdamas savo ieškinį ieškovas nurodo Pareigūnų tarnybos nuostatų VII priedo 7 ir 8 straipsnių, išaiškintų teismo praktikoje, pažeidimą. Jis būtent nurodo, kad administracija neturi neribotos diskrecijos ir kad ji turi laikytis gero administravimo bei proporcingumo principų. Be to, reikalaujami patvirtinantys dokumentai turi būti tiesiogiai susiję su prašomu mokėjimu ir jie turi būti numatyti taikytinose nuostatose arba jie turi būti būtini nustatant mokėtiną sumą.


title: Byla T-53/13: 2014 m. lapkričio 6 d. Bendrojo Teismo sprendimas byloje Vans/VRDT (Banguotos linijos pavaizdavimas) (Bendrijos prekių ženklas — Banguotą liniją vaizduojančio vaizdinio Bendrijos prekių ženklo paraiška — Absoliutus atmetimo pagrindas — Skiriamojo požymio nebuvimas — Reglamento (EB) Nr. 207/2009 7 straipsnio 1 dalies b punktas — Dėl naudojimo įgyto skiriamojo požymio nebuvimas — Reglamento Nr. 207/2009 7 straipsnio 3 dalis — Reglamento Nr. 207/2009 76 straipsnis — Reglamento Nr. 207/2009 75 straipsnis)

text:
               22.12.2014

               LT

               Europos Sąjungos oficialusis leidinys

               C 462/23

         2014 m. lapkričio 6 d. Bendrojo Teismo sprendimas byloje Vans/VRDT (Banguotos linijos pavaizdavimas)

   (Byla T-53/13) (1)

   ((Bendrijos prekių ženklas - Banguotą liniją vaizduojančio vaizdinio Bendrijos prekių ženklo paraiška - Absoliutus atmetimo pagrindas - Skiriamojo požymio nebuvimas - Reglamento (EB) Nr. 207/2009 7 straipsnio 1 dalies b punktas - Dėl naudojimo įgyto skiriamojo požymio nebuvimas - Reglamento Nr. 207/2009 7 straipsnio 3 dalis - Reglamento Nr. 207/2009 76 straipsnis - Reglamento Nr. 207/2009 75 straipsnis))
   (2014/C 462/35)
   Proceso kalba: anglų

      Šalys

      Ieškovė: Vans, Inc. (Saipresas, Kalifornija, JAV), atstovaujama advokato M. Hirsch

      Atsakovė: Vidaus rinkos derinimo tarnyba (prekių ženklams ir pramoniniam dizainui), atstovaujama Ó. Mondéjar Ortuño

      Dalykas

   Ieškinys, pareikštas dėl 2012 m. lapkričio 14 d. VRDT penktosios apeliacinės tarybos sprendimo (byla R 860/2012-5), susijusio su paraiška įregistruoti banguotą liniją vaizduojantį vaizdinį žymenį kaip Bendrijos prekių ženklą.

      Rezoliucinė dalis

               1.

               Atmesti ieškinį.

               2.

               Vans, Inc. padengia bylinėjimosi išlaidas.

      (1)  OL C 101, 2013 4 6.


title: Byla T-701/13: 2013 m. gruodžio 30 d. pareikštas ieškinys byloje Asociación Española de Banca prieš Komisiją

text:
               22.2.2014

               LT

               Europos Sąjungos oficialusis leidinys

               C 52/46

         2013 m. gruodžio 30 d. pareikštas ieškinys byloje Asociación Española de Banca prieš Komisiją

   (Byla T-701/13)
   2014/C 52/88
   Proceso kalba: ispanų

      Šalys

      Ieškovė: Asociación Española de Banca (Madridas, Ispanija), atstovaujama advokatų J. Buendía Sierra, E. Abad Valdenebro, R. Calvo Salinero ir A. Lamadrid de Pablo

      Atsakovė: Europos Komisija

      Reikalavimai

   Ieškovė Bendrojo Teismo prašo:

               —

               panaikinti skundžiamą sprendimą tiek, kiek Komisija visas priemonės, kurios, jos teigimu, sudaro Ispanijos mokesčių lizingo sistemą, kvalifikuoja kaip su vidaus rinka nesuderinamą naują valstybės pagalbą,

               —

               subsidiariai, panaikinti skundžiamo sprendimo 1 ir 4 straipsnius, kuriuose Agrupación de interés económico (AIE) investuotojai identifikuojami kaip nurodomos pagalbos gavėjai ir kaip vieninteliai nurodymo susigrąžinti adresatai,

               —

               subsidiariai, panaikinti skundžiamo sprendimo 4 straipsnį tiek, kiek jame nurodyta susigrąžinti tvirtinamą pagalbą,

               —

               panaikinti skundžiamo sprendimo 4 straipsnį tiek, kiek jame padarytos išvados dėl investuotojų ir kitų ūkio subjektų sudarytų privačių sutarčių teisėtumo, ir

               —

               priteisti iš Komisijos bylinėjimosi išlaidas.

      Ieškinio pagrindai ir pagrindiniai argumentai

   Ieškinio pagrindai ir pagrindiniai argumentai yra tie patys kaip nurodytieji byloje T-700/13, Bankia prieš Komisiją.


title: Byla T-404/11: 2013 m. balandžio 17 d. Bendrojo Teismo sprendimas byloje TCMFG prieš Tarybą (Bendra užsienio ir saugumo politika — Iranui taikomos ribojamosios priemonės siekiant užkirsti kelią branduolinių ginklų platinimu — Lėšų įšaldymas — Pareiga motyvuoti — Akivaizdi vertinimo klaida)

text:
               1.6.2013

               LT

               Europos Sąjungos oficialusis leidinys

               C 156/40

         2013 m. balandžio 17 d. Bendrojo Teismo sprendimas byloje TCMFG prieš Tarybą

   (Byla T-404/11) (1)

   (Bendra užsienio ir saugumo politika - Iranui taikomos ribojamosios priemonės siekiant užkirsti kelią branduolinių ginklų platinimu - Lėšų įšaldymas - Pareiga motyvuoti - Akivaizdi vertinimo klaida)
   2013/C 156/73
   Proceso kalba: vokiečių

      Šalys

      Ieškovė: Turbo Compressor Manufacturer (TCMFG), (Teheranas, Iranas), atstovaujama advokato K. Kleinschmidt

      Atsakovė: Europos Sąjungos Taryba, atstovaujama M. Bishop ir J.-P. Hix

      Atsakovės pusėje į bylą įstojusi šalis: Europos Komisija, atstovaujama F. Erlbacher ir T. Scharf

      Dalykas

   Prašymas panaikinti 2011 m. gegužės 23 d. Tarybos sprendimą 2011/299/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui (OL L 136, p. 65), kiek tai susiję su ieškove.

      Rezoliucinė dalis

               1.

               2011 m. gegužės 23 d. Tarybos sprendimas 2011/299/BUSP, kuriuo iš dalies keičiamas Sprendimas 2010/413/BUSP dėl ribojamųjų priemonių Iranui panaikinamas tiek, kiek jis susijęs su Turbo Compressor Manufacturer (TCMFG).

               2.

               Sprendimo 2011/299 poveikis, kiek tai susiję su TCMFG, išlieka laikotarpį, kuris negali viršyti dviejų mėnesių ir dešimties dienų nuo šio sprendimo priėmimo dienos.

               3.

               Europos Sąjungos Taryba padengia savo ir TCMFG patirtas bylinėjimosi išlaidas.

               4.

               Europos Komisija padengia savo bylinėjimosi išlaidas.

      (1)  OL C 290, 2011 10 1.


title: Byla C-236/13 P: 2013 m. balandžio 29 d. Biasutti Hotels srl , dabar — Hotels Biasutti Snc , pateiktas apeliacinis skundas dėl 2013 m. vasario 20 d. Bendrojo Teismo (ketvirtoji kolegija) nutarties sujungtose bylose T-278/00–T-280/00, T-282–T-286/00 ir T-288/00–T-295/00 Albergo Quattro Fontane ir kt. prieš Komisiją

text:
               20.7.2013

               LT

               Europos Sąjungos oficialusis leidinys

               C 207/21

         2013 m. balandžio 29 d.Biasutti Hotels srl, dabar — Hotels Biasutti Snc, pateiktas apeliacinis skundas dėl 2013 m. vasario 20 d. Bendrojo Teismo (ketvirtoji kolegija) nutarties sujungtose bylose T-278/00–T-280/00, T-282–T-286/00 ir T-288/00–T-295/00 Albergo Quattro Fontane ir kt. prieš Komisiją

   (Byla C-236/13 P)
   2013/C 207/34
   Proceso kalba: italų

      Šalys

      Apeliantė: Biasutti Hotels srl, dabar — Hotels Biasutti Snc, atstovaujama advokatų A. Bianchini ir F. Busetto

      Kitos proceso šalys: Europos Komisija, Comitato „Venezia vuole vivere“

      Apeliantės reikalavimai

               —

               Panaikinti skundžiamą Bendrojo Teismo nutartį.

               —

               Patenkinti pirmojoje instancijoje pateiktus reikalavimus ir todėl:

                           —

                           panaikinti 1999 m. lapkričio 25 d. Komisijos sprendimą 2000/394/EB dėl pagalbos priemonių Venecijoje ir Kjodžoje įsteigtoms įmonėms, numatytų įstatymuose Nr. 30/1997 ir Nr. 206/1995, nustatančiuose socialinio draudimo įmokų sumažinimą, kiek tai yra reikalinga ir atsižvelgiant į apeliantų interesus;

                           —

                           nepatenkinus šio reikalavimo, panaikinti šį sprendimą, kiek juo reikalaujama išieškoti suteiktus sumažinimus, ir priteisti palūkanas nuo jų sumos už teismo sprendime nurodytą laikotarpį;

               —

               Priteisti iš Komisijas bylinėjimosi išlaidas, priklausančias nuo teismo instancijos.

      Apeliacinio skundo pagrindai ir pagrindiniai argumentai

   Apeliacinis skundas grindžiamas devyniais pagrindais:

                  Pirmasis pagrindas: nutarties neteisingumas, nes nekonstatuota, kad nagrinėjamos priemonės dėl jų kompensuojamojo pobūdžio nebuvo naudingos jų gavėjams.

                  Antrasis pagrindas: nutarties neteisingumas, nes neatsižvelgta arba bet kuriuo atveju neįvertinta, ar nagrinėjamos priemonės gali turėti įtakos konkurencijai tarptautinėje prekyboje.

                  Trečiasis pagrindas: nutarties neteisingumas, nes netaikytos nukrypti leidžiančios nuostatos, nustatytos EB 87 straipsnio 2 dalies b punkte (dabar SESV 107 straipsnio 2 dalies b punktas) ir 83 straipsnio 3 dalies b punkte (dabar SESV 107 straipsnio 3 dalies b punktas).

                  Ketvirtasis pagrindas: nutarties neteisingumas, nes netaikyta nukrypti leidžianti nuostata, nustatyta EB 87 straipsnio 3 dalies c punkte (dabar SESV 107 straipsnio 3 dalies c punktas).

                  Penktasis pagrindas: nutarties neteisingumas, nes netaikyta nukrypti leidžianti nuostata, nustatyta EB 87 straipsnio 3 dalies d ir e punktuose (dabar SESV 107 straipsnio 3 dalies d ir e punktai).

                  Šeštasis pagrindas: nutarties neteisingumas, nes netaikyta nukrypti leidžianti nuostata, nustatyta EB 86 straipsnio 2 dalyje (dabar SESV 106 straipsnio 2 dalis).

                  Septintasis pagrindas: nutarties neteisingumas, nes neatsižvelgta į egzistuojančią pagalbą ir dėl to pažeista EB 88 straipsnio 3 dalis (dabar SESV 108 straipsnio 3 dalis) ir Reglamento Nr. 659/1999 (1) straipsnis.

                  Aštuntasis pagrindas: nutarties neteisingumas, nes netaikyta Reglamento Nr. 659/1999 14 straipsnio 1 dalis dėl išieškojimo tvarkos.

                  Devintasis pagrindas: nutarties neteisingumas, nes netaikyta Reglamento Nr. 659/1999 14 straipsnio 2 dalis dėl palūkanų taikymo.

      (1)  1999 m. kovo 22 d. Tarybos reglamentas (EB) Nr. 659/1999, nustatantis išsamias EB Sutarties 93 straipsnio taikymo taisykles (OL L 83, p. 1; 2004 m. specialusis leidimas lietuvių k., 8 sk., 1 t., p. 339).


title: Byla C-362/12: 2012 m. liepos 30 d. Supreme Court of the United Kingdom (Jungtinė Karalystė) pateiktas prašymas priimti prejudicinį sprendimą byloje Test Claimants in the Franked Investment Income Group Litigation prieš Commissioners of Inland Revenue, Commissioners for Her Majesty's Revenue and Customs

text:
               13.10.2012

               LT

               Europos Sąjungos oficialusis leidinys

               C 311/5

         2012 m. liepos 30 d.Supreme Court of the United Kingdom (Jungtinė Karalystė) pateiktas prašymas priimti prejudicinį sprendimą byloje Test Claimants in the Franked Investment Income Group Litigation prieš Commissioners of Inland Revenue, Commissioners for Her Majesty's Revenue and Customs

   (Byla C-362/12)
   2012/C 311/05
   Proceso kalba: anglų

      Prašymą priimti prejudicinį sprendimą pateikęs teismas

      Supreme Court of the United Kingdom

      Šalys pagrindinėje byloje

      Apeliantai: Test Claimants in the Franked Investment Income Group Litigation

      Atsakovai apeliacinėje byloje: Commissioners of Inland Revenue, Commissioners for Her Majesty's Revenue and Customs

      Prejudiciniai klausimai

               1.

               Jeigu pagal valstybės narės teisę mokesčių mokėtojas gali pasirinkti vieną iš dviejų alternatyvių ieškinio pagrindų dėl mokesčių, kuriais apmokestinta pažeidžiant SESV 49 ir 63 straipsnius, grąžinimo ir vienam iš šių ieškinio pagrindų taikomas ilgesnis senaties terminas, ar nėra pažeidžiami veiksmingumo, teisinio saugumo ir teisėtų lūkesčių principai, jeigu minėta valstybė narė priima teisės aktus, pagal kuriuos minėtas ilgesnis senaties terminas sutrumpinamas apie tai nepranešus ir tai padarius anksčiau nei viešai paskelbiama apie siūlomus naujuosius teisės aktus?

               2.

               Ar atsakymas į 1 klausimą būtų kitoks, jeigu tuo metu, kai mokesčių mokėtojas pareiškė ieškinį, nurodęs ieškinio pagrindą, kuriam taikomas ilgesnis senaties terminas, tokio ieškinio pagrindo galimybė pagal nacionalinę teisę buvo pripažinta tik i) neseniai ir ii) žemesnės instancijos teismo ir dar galutinai nebuvo patvirtinta aukščiausios teismo institucijos?


title: Byla T-129/05 Wal-Mart Stores, Inc.2005 m. vasario 23 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)

text:
               14.5.2005

               LT

               Europos Sąjungos oficialusis leidinys

               C 115/38

      Wal-Mart Stores, Inc.2005 m. vasario 23 d. pareikštas ieškinys Vidaus rinkos derinimo tarnybai (prekių ženklams ir pramoniniam dizainui) (VRDT)
   (Byla T-129/05)
   (2005/C 115/68)
   Kalba, kuria surašytas ieškinys: ispanų
   2005 m. vasario 23 d. Europos Bendrijų Pirmosios instancijos teisme buvo pareikštas Wal-Mart Stores, Inc., atstovaujamos advokatų Fernand de Visscher, Emmanuuel Cornu, Eric de Gryse, Donatienne Moreau, Jorge Grau Mora, Alejandro Angulo Labora, Maite Ferrándiz Avendaño, María Baylos Morales ir Antonio Velásquez Ibáñez, ieškinys Vidaus rinkos derinimo tarnybai (prekių ženklams ir pramoniniam dizainui) (toliau — VRDT).
   Alejandro Sánchez Villar buvo kitas proceso Apeliacinėje taryboje dalyvis.
   Ieškovė Pirmosios instancijos teismo prašo:

               —

               panaikinti Antrosios apeliacinės tarybos 2004 m. gruodžio 17 d. sprendimą byloje R 629/2004-2, kuriuo buvo patvirtintas paraiškos Nr. 1997600 Bendrijos prekių ženklui „WAL-MART“ atmetimas iš dalies;

               —

               priteisti iš VRDT bylinėjimosi išlaidas.

         Ieškinio pagrindai ir pagrindiniai argumentai

               Paraišką Bendrijos prekių ženklui pateikęs asmuo:

               Ieškovė

               Prašomas įregistruoti Bendrijos prekių ženklas:

               Žodinis prekių ženklas „WAL-MART“ — Paraiškos Nr. 1997600 visų, išskyrus 35, klasių prekėms ir paslaugoms

               Ženklo ar žymens, kuriuo remtasi protesto procese, savininkas:

               Alejandro Sánchez Villar

               Ženklas ar žymuo, kuriuo remtasi protesto procese:

               Ispanijos žodinis prekių ženklas „WAL-MART“ (Nr. 1732588) 7 klasės prekėms (sodo darbams skirti įrenginiai)

               Protestų skyriaus sprendimas:

               Iš dalies patenkinti protestą prekių „Įrenginiai ir instrumentai su varikliais, varikliai (išskyrus variklius antžeminėms transporto priemonėms), sankabos ir jėgos perdavimo įrenginiai (išskyrus skirtus antžeminėms transporto priemonėms), nerankiniu būdu varomi žemės ūkio instrumentai“ atžvilgiu ir atmesti protestą likusių prekių atžvilgiu

               Apeliacinės tarybos sprendimas:

               Atmesti apeliaciją

               Ieškinio pagrindai:

               Reglamento (EB) Nr. 40/94 43 straipsnio 2 dalies ir 8 straipsnio 1 dalies b punkto pažeidimas